title: Aeroflotin lento 4

text: Miehistö menetti koneen hallinnan kello 22.20. Koneen 66 tonnin painon huomioiden sen maksimilentokorkeus oli 11 700 metriä, joten 12 000 metriin noustuaan koneen siivet eivät tuottaneet tarpeeksi nostetta sen pitämiseksi ilmassa. Lisäksi kone joutui nousuvirtaukseen, joka nosti äkkiä nokkaa, jolloin koneen vauhti putosi ja se sakkasi. Myös koneen moottorit sammuivat. Sakkauksen jälkeen miehistö menetti asentotajunsa eikä saanut oikaistua konetta. Se syöksyi metsään 215 kilometriä Habarovskista koilliseen. Koneen hylyn kappaleita levisi 450 metrin matkalle. Kaikki 54 matkustajaa ja kymmenen matkustajaa saivat surmansa.


title: Aeroflotin lento 4

text: Onnettomuuden välitön syy oli äkillinen nousuvirtaus, joka sai liian korkealle nousseen koneen hidastumaan ja sakkaamaan. Sakkauksen jälkeen koneen oikaisemista vaikeutti moottorien sammuminen sekä se, ettei miehistö pystynyt hahmottamaan asentoaan näkemänsä perusteella, koska kone lensi pimeällä ja pilvessä. Lisäksi jo aiemmin oli sattunut onnettomuuksia, joissa Tu-104-koneen hallittavuus oli menetetty koneen jouduttua ilmavirtauksiin joko ukkospilvien lähellä tai kirkkaalla taivaalla.


title: Aeroflotin lento 4

text: Onnettomuuden syntyyn vaikutti myös se, että molemmat lennonjohtajat aliarvioivat tilanteen vakavuuden eivätkä estäneet konetta nousemasta liian korkealle. Lisäksi kapteeni yritti vaarallisen huonoissa ja monimutkaisissa sääolosuhteissa jatkaa eteenpäin. Sääennusteessa oli myös vikaa, sillä siinä ei kerrottu pilvien yläkorkeutta, eikä siinä ollut tietoa nousuvirtauksista. Koneen ei muutenkaan olisi pitänyt joutua huonoon säähän, sillä lähtö oli viivästynyt yli 3,5 tuntia. Lisäksi koneen ohjekirjassa ei ollut tarkkoja ohjeita maksimikorkeuden laskemiseen.


title: Ui (joki)

text: Ui ( ja ) on Venäjällä ja Kazakstanissa Objoen vesistöön kuuluva Toboljoen vasemmanpuoleinen sivujoki, jonka valuma-alue sijaitsee eteläisen Uralvuoriston itäpuolella aron alueella.


title: Ui (joki)

text: Joen lähteet sijaitsevat yli 1000 metrin korkeuteen kohoavan Uralvuoriston itärinteillä noin 50 kilometrin päässä kaupungista Miass. Joki alkaa rinteillä 700 metrin korkeudessa ja se alkaa varsin jyrkkänä laskeutumaan kaakkoon päin kohti Länsi-Siperian alankoa. Aluksi se ylittää Sauralskin tasangon ja siirtyy sitten Tšeljabinskin alueelle ja kääntyy sitten kohti itää. Joen ohitettua Troitskin kaupungin, se ylittää Venäjän ja Kazakstanin valtionrajan. Rajan jälkeen se virtaa vielä 50 kilometriä, ennen kuin se yhtyy Toboljokeen 994 kilometriä ennen Irtyšjoen yhtymäkohtaa. Joen kokonaispituus on 462 kilometriä. Irtyšjoki on Pohjoiseen jäämereen laskevan Objoen suuri sivujoki.


title: Ui (joki)

text: Ui ja sen sivujoet muodostavat yhdessä 34 400 neliökilometrin suuruisen valuma-alueen, jonka pinta-ala on 1,2 % koko Objoen valuma-alueesta. Taulukossa on lueteltu suurimmat Uin sivujoet (osa tiedoista puuttuvat). Yleisimpänä joennimenä oleva ”Tšernaja” ei ole virhe vaan se esiintyy tietokannassa usean sivujoen nimenä.


title: Ui (joki)

text: Lähteet: 1 =


title: Ui (joki)

text: Joki saa vetensä pääasiassa kevään sulavasta lumesta, mutta muulloin vähäisistä sateista. Silloin huhtikuussa on joen virtaama keskimäärin 80,6 kuutiometriä sekunnissa (MHQ, m³/s). Pienimmillään virtaama (MNQ) helmikuussa 1,7 m³/s. Kevättulvan jälkeen laskee virtaama ja sitä ruokkii kesän sateet, jotka kuitenkin vähenevät syksyn edetessä. Vuotuinen keskivirtaama (MQ) on 13,6 m³/s. Suurin milloinkaan mitattu virtaama (HHQ) on ollut 288 m³/s (huhtikuussa 1970) ja pienin (NNQ) 0,14 m³/s. Virtaamat on mitattu 213 kilometriä joen suistosta Pegel Krutojarskissa vuosina 1967–1988. Joki jäätyy marraskuussa ja jäät lähtevät huhtikuussa.


title: Bückeburg

text: Bückeburg on kaupunki Schaumburgin piirikunnassa Ala-Saksin osavaltiossa Saksassa. Se sijaitsee noin 50 kilometriä Hannoverista länteen Nordrhein-Westfalenin rajan tuntumassa. Bückeburg oli Schaumburg-Lippen vapaavaltion pääkaupunki vuosina 1919–1946.


title: Bückeburg

text: Bückeburg sijaitsee välittömästi Weserberglandin pohjoispuolella hedelmällisen Pohjois-Saksan alangon reunalla. Keskustan kaakkoispuolella on metsäinen ylänkö, jossa on myös paikkakunnan korkein kohta: 211 metriä mpy. Siellä sijaitsee 1847 rakennettu 28-metrinen näköalatorni Idaturm.


title: Bückeburg

text: Idässä Bückeburg rajoittuu seuraaviin Schaumburgin piirikunnan kuntiin ja kaupunkeihin: Samtgemeinde Niedernwöhren, Samtgemeinde Nienstädt, Obernkirchen ja Samtgemeinde Eilsen. Muissa ilmansuunnissa Bückeburgin naapureina ovat Nordrhein-Westfaleniin kuuluvat kaupungit: etelässä Porta Westfalica, lännessä Minden ja pohjoisessa Petershagen.


title: Bückeburg

text: Keskiajalla Bückeburgin alue kuului saksien asuttamaan Bukkigau-nimiseen kreivikuntaan. Kaupungin nykyinen nimi palautuu kyseiseen paikannimeen. "Buk" taasen on muinainen suohon viittaava substantiivi.


title: Bückeburg

text: Bückeburg alkoi kasvaa saman nimisen linnan ympärille 1300-luvulla. Markkinaoikeudet paikkakunta sai 1365. Bückeburgin kehitys oli satojen vuosien ajan vaisua. Ensimmäinen kasvusysäys tuli 1600-luvun alussa: Bückeburg sai kaupunkioikeudet vuonna 1609, sillä kreivi Ernst zu Holstein-Schaumburg (1569–1622) oli valinnut sikäläisen linnan asuinpaikakseen ja hän teki Bückeburgista hallinnollisen keskuksen. 1700-luvun puolivälistä alkaen Bückeburgiin muutti nimekkäitä taiteilijoita, kuten Thomas Abbt, Johann Gottfried von Herder ja Johann Christoph Friedrich Bach. Bückeburg oli kohonnut Schaumburg-Lippen pääkaupungiksi ja ottanut paikkansa aikakauden saksalaisessa hengenhistoriassa (Geistesgeschichte).


title: Bückeburg

text: 1800-luvulla alkoi Bückeburgin teollinen ekspansio. Kaupungin väkiluku kasvoi kuuteen ja puoleen tuhanteen. 1900-luvulla Bückeburgin hallinnollinen asema muuttui oleellisesti. Schaumburg-Lippestä tuli osa Ala-Saksin osavaltiota 1948 ja Bückeburg menetti pääkaupunkistatuksensa.


title: Bückeburg

text: Toisen maailmansodan jälkeen Bückeburgin väkiluku kasvoi voimakkaasti, mikä johti asuntopulaan. Vuoden 1974 kuntaliitokset kasvattivat kaupungin pinta-alan tuhannesta hehtaarista lähes seitsemään tuhanteen hehtaariin.


title: Bückeburg

text: Bückeburgin suurin kirkkorakennus on vuosina 1611–1615 rakennettu evankelisluterilainen Bückeburger Stadtkirche. Bückeburgin linna eli Schloss Bückeburg sijaitsee aivan keskustan kupeessa. Kaupungin museoista mainittakoon Museum Bückeburg für Stadtgeschichte und Schaumburg-Lippische Landesgeschichte ja Hubschraubermuseum Bückeburg.


title: Bückeburg

text: Bückeburg kuuluu Stadthagenin ja Rintelnin ohella runsaan 150 000 asukkaan Schaumburgin piirikunnan taloudellisiin keskuksiin. Bückeburgin elinkeinoelämän runkona on palvelusektori ja matkailun merkitys on kasvanut alati.


title: Bückeburg

text: Bückeburgin suuriin yksittäisiin yrityksiin kuuluu muun muassa 1889 perustettu Neschen Coating.


title: Bückeburg

text: Bückeburgin rautatieasema sijaitsee Hannover–Minden-rataosuudella. Maantieliikenteen keskeinen yhteys on Bundesstraße 65 (Rheine–Vechelde). Bückeburg on Bundesstraße 83:n pohjoinen päätepiste. Bundesautobahn 2 kulkee Bückeburgin keskustan eteläpuolitse ja sinne on liittymä Bundesstraße 83:n kautta.


title: Bückeburg

text: Abbtin, von Herderin ja Bachin lisäksi Bückeburgissa ovat vaikuttaneet muun muassa kemisti Friedrich Accum (1769–1838), DJ Timo Maas (s. 1969), jalkapalloilija Massimilian Porcello (s. 1980) sekä poliitikot Wilhelm Marx (1868–1946) ja Hans Luther (1879–1962). Muusikot Hans Blum (s. 1928) ja James Last (1929–2015) opiskelivat aikoinaan bückeburgilaisessa musiikkiopistossa.


title: Marcus Pauli Björneburgensis

text: Marcus Pauli Björneburgensis (eli "Markus Sadelerus", noin 1610 Pori – 2. syyskuuta 1662 Turku) oli kappalainen ja kielentutkija.


title: Marcus Pauli Björneburgensis

text: Marcus Pauli Björneburgensis syntyi Porissa satulasepän poikana, ja hänen käyttämänsä lisänimi Sadelerus merkitseekin satulaseppää. Hänestä tuli ylioppilas Uppsalassa 27. marraskuuta 1631 nimellä Marcus Pauli Biörneburgensis Finno. Hän toimi Oulun kappalaisena vuodesta 1636 (jo ennen papiksi valmistumistaan) sekä Porin triviaalikoulun konrehtorina 1640. Seuraavaksi hänestä tuli Turun katedraalikoulun konrehtori ja Turun suomenkielinen toinen kappalainen. Hän joutui vaikeuksiin alkoholinkäyttönsä ja teräväkielisyytensä vuoksi ja oli pidätettynä virantoimituksesta vuoden 1644. Hänestä tuli Oulun kirkkoherra 1647, mutta vuonna 1655 hänet erotettiin tästäkin virasta. Uudenkaarlepyyn triviaalikoulun rehtorin viran hän sai vuonna 1659, mutta erotettiin siitä 1660.


title: Marcus Pauli Björneburgensis

text: Hänen puolisonsa oli Beata Simonsdotter Frosterus ja poikansa kokkolalainen valtiopäivämies Jöran Zadler.


title: Marcus Pauli Björneburgensis

text: Ruotsalainen kielitieteilijä Ericus Schroderus alkoi vuonna 1635 laatia ruotsin ja useiden sivistyskielten välistä sanakirjaa. Työssään hän havaitsi, ettei ollut olemassa suomen kielen sanakirjaa, ja otti suomen mukaan vuonna 1637 julkaisemaansa tulkkisanakirjaan "Lexicon Latino-Scondicum". Kirjan esipuheessa hän lausuu kiitokset “oululaisten taitavalle saarnamiehelle ja verrattomalle ystävälleen” Björneburgensikselle. Tämä olikin laatinut suuren osan sanakirjan suomenkielisestä osasta. Useat sanat esiintyvät siinä painettuina ensimmäinen kerran: "aine", "hålffi" (holvi), "cartio", "kruuti", "luocka", "nelikoi" (nelikko), "tundi", "kello", "tobacki", "tutkimus" (merkityksessä 'rangaistus'), "tähdätä", "uppiniscasus", "vuorocausi", "yxtotisus". Sanakirjatyössä Björneburgensis sepitti useita sellaisiakin sanoja, jotka eivät ole yleistyneet, kuten "werhotus" (teltta), "köyhäkylä" (torppa) ja "hahden hammas" (ankkuri).


title: Pacy-sur-Eure

text: Pacy-sur-Eure on kunta Pohjois-Ranskassa Euren departementissa Normandian alueella. Se sijaitsee 80 kilometriä Pariisista länteen Eurejoen varrella.


title: Pacy-sur-Eure

text: Kunta muodostettiin 1. tammikuuta 2017, kun Saint-Aquilin-de-Pacy yhdistyi Pacy-sur-Euren kuntaan. Uuden kunnan hallintopaikaksi nimettiin Pacy-sur-Eure.


title: Pacy-sur-Eure

text: Kunnan nähtävyyksiä on Eurejoen laakson rautatie ("Chemin de fer de la vallée de l'Eure"). Se on osa 1800-luvulla rakennettua Rouen - Orléans -rataa ("Ligne de Rouen à Orléans"), joka on suurelta osin lopetettu. Jäljellä olevalla museorautatiellä pääsee matkustamaan entisajan kalustolla Pacy-sur-Euresta joko Breuilpontiin tai Cochereliin.


title: Fernando Clavijo Batlle

text: Fernando Clavijo Batlle (s. 10. elokuuta 1971 on espanjalainen poliitikko. Clavijo Batlle on Kanariansaarten itsehallintoalueen johtaja heinäkuusta 2015 lähtien.


title: Fernando Clavijo Batlle

text: Clavijo Batlle on suorittanut taloustieteen tutkinnon Universidad de La Lagunassa.


title: Oldsmobile Cutlass Calais

text: Oldsmobile Cutlass Calais on C-segmentin -luokan henkilöauto, jota yhdysvaltalainen General Motors valmisti vuosina 1984-1991 Oldsmobile -brändin alla. Se on teknisesti samankaltainen Buick Somersetn, Buick Skylarkin, ja Pontiac Grand Amin kanssa. Autot jakavat saman GM N -pohjalevyn.


title: Nyrkkeilyn Euroopan-mestaruuskilpailut 1949

text: Vuoden 1949 nyrkkeilyn Euroopan-mestaruuskilpailut järjestettiin 13.–18. kesäkuuta 1949 Oslossa. Kilpailuissa oli kaikkiaan 93 nyrkkeilijää 16 maasta.


title: Jokerien KHL-kausi 2018–2019

text: Jokerien KHL-kausi 2018–2019 on järjestyksessään jääkiekkoseura Jokerien historian 52:s kausi, ja viides, jonka se pelaa KHL:ssä. Joukkue pelaa läntisen konferenssin Bobrov-divisioonassa. Lauri Marjamäki aloitti joukkueen päävalmentajana Jukka Jalosen sopimuksen umpeuduttua.


title: Douains

text: Douains on kunta Pohjois-Ranskassa Euren departementissa Normandian alueella. Se sijaitsee 80 kilometriä Pariisista länteen. Kunta on entiseltä nimeltään Brécourt.


title: Douains

text: Kunnan nähtävyyksiä on 1600-luvulla rakennettu linna "Château de Brécourt". Linna ryöstettiin 13. heinäkuuta 1793 Ranskan suureen vallankumoukseen kuuluneessa Brécourtin taistelussa, jota kutsutaan myös nimellä ”taistelu ilman kyyneleitä”. Linna myytiin tämän jälkeen Vallankumouskalenterin mukaan 16. Fructidor-kuuta vuonna VII (2. syyskuuta 1799). Linna vaihtoi 1900-luvulla useasti omistajaa. Viimeiset vuodet se on toiminut hotellina. Linna on myytävänä 4 200 000 € hintaan.


title: Markku Lehto

text: Markku Lehto (s. 9. joulukuuta 1941 Uusikaupunki) on suomalainen virkamies. Hän toimi sosiaali- ja terveysministeriön kansliapäällikkönä vuodesta 1994 vuodenvaihteeseen 2006–2007, jolloin jäi eläkkeelle.


title: Markku Lehto

text: Lehto on koulutukseltaan valtiotieteen tohtori, pääaineenaan sosiaalipolitiikka. Hän väitteli tohtoriksi Turun yliopistosta vuonna 1971. Samana vuonna alkoi hänen uransa sosiaali- ja terveysministeriössä, jossa hän ehti toimia erikoistutkijana, suunnittelupäällikkönä ja osastopäällikkönä ennen nimitystään kansliapäälliköksi vuonna 1994. Lehto seurasi tehtävässä Heikki S. von Hertzeniä, jonka sijaisena hän oli jo aiemmin toiminut.


title: Markku Lehto

text: Lehto on puoluetaustaltaan keskustalainen. Hän liittyi puolueeseen opiskeluaikanaan, mutta erosi sen jäsenyydestä 1980-luvulla. Jäätyään ministeriöstä eläkkeelle hän toimi Vanhasen II hallituksen asettaman, sosiaaliturvan kokonaisuudistusta valmistelleen Sata-komitean päätoimisena puheenjohtajana vuosina 2007–2009. Vuosina 2009–2010 Lehto toimi Lahden seudun avustavana kuntajakoselvittäjänä Osmo Soininvaaran ollessa päävastuullinen kuntajakoselvittäjä. Hän on ollut myös Valtakunnallisen terveydenhuollon eettisen neuvottelukunnan ETENEn puheenjohtaja vuosina 2006–2014 ja Vanhustyön keskusliiton valtuuston puheenjohtaja vuosina 2009–2018. Vuosina 1981–1986 ja 1991–1994 hän johti Vanhustyön keskusliiton johtokuntaa.


title: Markku Lehto

text: Lehto on Helsingin ja Turun yliopistojen sosiaalipolitiikan dosentti. Hän on kirjoittanut alalta useita artikkeleita ja kirjoja.


title: Markku Lehto

text: Lehto on naimisissa ja hänellä on kaksi tytärtä.


title: Valtion Pukutehdas

text: Valtion Pukutehdas Oy, vuodesta 1995 VPU Pukutehdas Oy, oli Suomen valtion omistama vaatetustehdas Hämeenlinnassa. Se valmisti puolustusvoimien, poliisin ja palokuntien sekä muiden valtion laitosten työntekijöiden univormuja ja muita työasuja, sairaalatekstiilejä sekä äitiyspakkausten vauvanvaatteita tilausten perusteella. Suurimmillaan tehdas työllisti 350 ihmistä.


title: Valtion Pukutehdas

text: Valtion Pukutehdas perustettiin vuonna 1922. Suomen liityttyä Euroopan Unioniin 1995 valtion vaate- ja varustetilaukset perustuivat kilpailutukseen, ja VPU Pukutehdas Oy:ksi yhtiöitetty tehdas joutui vaikeuksiin hintatasonsa takia. VPU pyrki parantamaan tilannetta keskittymällä vapaa-ajan vaatteiden valmistukseen Boreus-tuotemerkillä, mutta yrityksen toiminta loppui 2004 kun Boreus-toiminta ja myymälät myytiin Moduta Oy:lle ja koko muu henkilöstö irtisanottiin. Seuraavana vuonna VPU teki konkurssin. Moduta perusti Boreus Oy:n, joka hakeutui konkurssiin vuonna 2010 tehtyään koko ajan tappiota.


title: Valtion Pukutehdas

text: Pukutehtaan perinnettä yritti jatkaa Fin Brands -yrityksen omistaja Jaana Paavilainen (nyk. Villanen) tuotemerkillä Suomen Pukutehdas. Hän osti pukutehtaan koneet ja kaavat vuonna 2007, ja hänen yrityksensä valittiin suunnitteilla olleen Mannerheim-elokuvan pukujen valmistajaksi. Sitä varten ehdittiin ostaa kankaatkin, kunnes elokuvahanke yllättäen peruuntui.


title: Valtion Pukutehdas

text: VPU:n vanha tehdasrakennus purettiin 2017.


title: Michal Moravčík

text: Michal Moravčík (s. 7. joulukuuta 1994 Klatovy, Tšekki) on tšekkiläinen jääkiekkopuolustaja, joka pelaa NHL-joukkue Montréal Canadiensin organisaatiossa. Hän pelannee lähinnä AHL-joukkue Laval Rocketissa.


title: Michal Moravčík

text: Moravčík on HC Plzeňin kasvatti. Hän voitti kauden 2009–2010 päätteeksi Tšekin C-nuorten sarjan mestaruuden. Kaudella 2010–2011 Moravčík voitti Plzeňin B-nuorten sisäisen tehotilaston lukemalla +33. Kaudella 2011–2012 hän oli joukkueen tehokkain puolustaja tehoilla 13+12=25. Moravčík voitti koko Tšekin B-nuorten sarjan puolustajien maalipörssin. Kaudella 2012–2013 hän debytoi Plzeňin miesten Extraliga-joukkueessa. Moravčík pelasi siellä syyskaudella kaksi European Trophy -ottelua, joista ensimmäisen hän sai tililleen 17. lokakuuta 2012 vieraissa HC České Budějovicea vastaan. Extraligassa Moravčík pelasi ensimmäisen ja kauden ainoaksi jääneen ottelunsa 26. helmikuuta 2013 HC Třineciä vastaan.


title: Michal Moravčík

text: Kaudella 2013–2014 Moravčík pelasi Plzeňin Extraliga-joukkueessa 12 runkosarja- ja viisi playoff-ottelua tehden yhden syöttöpisteen. Hän pelasi kauden aikana miesten pelejä myös kuuden runkosarja- ja kahden playoff-ottelun verran lainalla Tšekin kolmanneksi korkeimmalla sarjatasolla 2. česká hokejová ligan HC Klatovyssa. Suurimman osan kaudestaan Moravčík pelasi Plzeňin A-nuorissa. Varsinaisella Extraligan tulokaskaudellaan 2014–2015 hän teki 38 runkosarjaottelussa tehot 2+7=9. Kaudella 2015–2016 Moravčík voitti Plzeňin sisäisen tehotilaston lukemalla +16. Hän voitti kauden päätteeksi pronssia. Kaudella 2017–2018 Moravčík teki Extraligan yhden kauden piste-ennätyksensä tehoilla 5+11=16, joilla hän oli Plzeňin tehokkain puolustaja. Moravčík voitti myös joukkueen sisäisen tehotilaston lukemalla +25.


title: Michal Moravčík

text: Toukokuussa 2018 Moravčík teki kaksivuotisen tulokassopimuksen Montréal Canadiensin kanssa. Hänen kausipalkkansa NHL:n puolella on työehtosopimuksen mukainen tulokkaan maksimipalkka, 925 000 dollaria.


title: Michal Moravčík

text: Moravčík edusti Tšekkiä MM-kilpailuissa vuonna 2018. Yhteensä hän on pelannut 17 A-maaottelua tehopistein 1+4=5. Moravčík teki A-maajoukkuedebyyttinsä Karjala-turnauksen 8. marraskuuta 2017 Örebrossa pelatussa avausottelussa Ruotsia vastaan. Hänet merkittiin Tšekin nelospuolustajapariin Ondřej Vitásekin viereen. Ensimmäisen A-maajoukkuemaalinsa Moravčík teki MM-kilpailujen alkulohkon ottelussa 8. toukokuuta 2018 Tanskan Kööpenhaminassa Sveitsiä vastaan. Hänet valittiin samassa turnauksessa Valko-Venäjää vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Michal Moravčík

text: Moravčík on pelannut myös kuusi nuorten maaottelua.


title: Toby Smith

text: Toby Grafftey-Smith (29. lokakuuta 1970 – 11. huhtikuuta 2017), taiteilijanimeltään Toby Smith, oli englantilainen Grammy-palkittu muusikko, joka tunnetaan parhaiten Jamiroquai-yhtyeen kosketinsoittajana ja toisena lauluntekijänä vuosina 1992–2002. Smith lähti Jamiroquaista 29. huhtikuuta 2002 yhtyeen Funk Odyssey -kiertueen aikana perheasioiden vuoksi.


title: Toby Smith

text: Smith toimi myös The Hoosiers -nimisen rockyhtyeen musiikin tuottajana ja managerina. Vuonna 2009 hän toimi tuottajana Absent Elk -nimisen brittiyhtyeen albumilla Caught In The Headlights. Smith toimi apulaistuottajana sekä kirjoitti osia useisiin kappaleisiin Matt Cradlen Porcelain-albumilla vuonna 2013.


title: Toby Smith

text: Smith omisti Banburyn lähellä sijaitsevan Angelic Recording Studiosin.


title: Toby Smith

text: Smith kuoli 11. huhtikuuta 2017, 46-vuotiaana. Hänellä oli todettu syöpä kuutta vuotta aiemmin.


title: Pantolaktoni

text: Pantolaktoni (CHO) on laktoneihin eli rengasrakenteisiin estereihin kuuluva orgaaninen yhdiste. Yhdistettä käytetään muun muassa vitamiinien valmistamiseen ja apuaineena orgaanisen kemian synteeseissä.


title: Pantolaktoni

text: Pantolaktoni on huoneenlämpötilassa väritöntä kiteistä ja hygroskooppista ainetta. Yhdiste liukenee muun muassa veteen, etanoliin, dietyylieetteriin, bentseeniin ja kloorattuihin hiilivetyihin. Pantolaktoni on optisesti aktiivinen yhdiste. R(-)-enantiomeerin kiertokyky vesiliuoksessa on -50 ja S(+)-enantiomeerin kiertokyky vesiliuoksessa on +50. Pantolaktonia muodostuu ihmiselimistössä maksassa pantoteenihapon aineenvaihduntatuotteena.


title: Pantolaktoni

text: Pantolaktonin valmistamiseen on useita tapoja. Käytetyin tapa on emäskatalysoitu isobutyraldehydin ja formaldehydin välinen aldoliadditioreaktio. Tässä reaktiossa muodostuu hydroksipivaldehydiä, joka reagoi vetysyanidin kanssa syanohydriiniksi. Tämä syanohydriini syklisoituu happamissa olosuhteissa pantolaktoniksi. Tässä reaktiossa muodostuu pantolaktonin raseeminen seos. Toinen valmistustapa on ketopantolaktonin pelkistys joko vedyttämällä tai bioteknillisesti ja näin voidaan valmistaa tiettyä pantolaktonin enantiomeeria. Ketopantolaktonia valmistetaan 2-okso-3-metyylibutyraattiesterien ja formaldehydin välisellä reaktiolla.


title: Pantolaktoni

text: Pantolaktoni reagoi 3-aminopropaanihapon kanssa muodostaen pantoteenihappoa ja 3-aminopropanolin kanssa muodostaen pantenolia. Aineesta valmistetaan myös muita pantoteenihapon johdannaisia. Orgaanisissa synteeseissä pantolaktonia voidaan käyttää kiraalisena lähtöaineena, kiraalisena apuaineena muun muassa Diels–Alder-reaktioissa sekä additioreaktioissa keteeneihin. Pantolaktonia voidaan myös käyttää erotettaessa muiden aineiden enantiomeereja resoluutiolla.


title: Paddington (elokuva)

text: Paddington on vuonna 2014 valmistunut lastenelokuva jossa seikkailee Michael Bondin Paddington kirjoihin luoma hahmo Karhuherra Paddington. Tapahtumat sijoittuvat Lontooseen minne Karhuherra Paddington saapuu.


title: Lewishamin junaonnettomuus

text: Kaksi junaa törmäsi toisiinsa tiheässä sumussa lähellä Lewishamia Lontoossa 4. joulukuuta 1957. Ramsgateen lähtenyt matkustajajuna törmäsi Charing Crossista Hayesiin matkalla olleeseen sähkökäyttöiseen junaan, joka seisoi sillan alla. Rautatiesillan tukipylväät romahtivat. Onnettomuudessa kuoli yhteensä 90 henkeä, joista 89 oli matkustajia ja yksi henkilökuntaa.


title: KHL-kausi 2018–2019

text: KHL-kausi 2018–2019 on jääkiekkoliiga KHL:n 11. kausi. Kausi alkoi 1. syyskuuta 2018 ja se päättyy huhtikuussa 2019. Itäisen konferenssin Lada Toljatti ja Jugra Hanty-Mansijsk tippuivat pois sarjasta ja Torpedo Nižni Novgorod siirtyi läntisestä konferenssista itäiseen.


title: El Alin lento 402

text: El Alin lento 402 oli El Alin reittilento Lontoosta Pariisin ja Wienin kautta Tel Aviviin. Lennolla 27. heinäkuuta 1955 käytetty Lockheed L-149 Constellation ammuttiin alas Petritšin pohjoispuolella sen ajauduttua sivuun reitiltä ja eksyttyä Bulgarian ilmatilaan. Koneessa oli 51 matkustajaa ja seitsemän miehistön jäsentä, jotka kaikki saivat surmansa.


title: El Alin lento 402

text: Lento lähti Wienistä kohti Tel Avivia kello 2.53. Se lensi normaalisti Amber 10 -reittiä 18 000 jalan korkeudessa. Jugoslavian yllä miehistö kone kuitenkin kääntyi kohti Jugoslavian ja Bulgarian rajaa. Kone päätyi Bulgarian ilmatilaan, jossa sitä vastaan hyökkäsi kaksi Bulgarian ilmavoimien MiG-15-hävittäjää. Lento 402 alkoi laskeutua alemmas, jolloin hävittäjät hyökkäsivät uudestaan 8 000 jalan korkeudella. Kone syttyi tuleen ja jatkoi laskeutumista. Noin viiden minuutin kuluttua hävittäjät tekivät kolmannen hyökkäyksen. Kone sai osuman oikeaan siipeensä, räjähti ja hajosi kappaleiksi 2 000 jalan korkeudella.


title: El Alin lento 402

text: Tutkinnassa selvisi, että kone oli ajautunut sivuun reitiltään, koska alueella ollut ukkosmyrsky oli saanut radiokompassin neulan osoittamaan väärään suuntaan.


title: Perille

text: Perille on Suomen kauko- ja lähiliikenteen sekä Tallinnan lähiliikenteen kokoava matkustamisen hakupalvelu ja reittiopas, jonka avulla matkustaja voi suunnitella matkoja, vertailla hintoja sekä ostaa matkalippuja. Maksuttomalla Perille-sovelluksella ja osoitteessa www.perille.fi toimiva palvelu auttaa matkustajaa löytämään sopivimman reitin, kulkuvälineen ja matkalipun Suomessa sekä suositulla Helsinki-Tallinna-reitillä. Palvelun avulla voi verrata bussien, junien, lentojen, laivojen, lauttojen ja taksien hintoja, matkustusaikoja, matkan kestoa ja matkustustapojen ympäristövaikutuksia. Vaihtoehtoja voi verrata myös omaan autoon.


title: Perille

text: Perille-palvelu aloitti toimintansa vuonna 2016. Palvelua ylläpitää ja kehittää suomalainen startup-yritys Perille Mobility Services Oy.


title: Lego Elokuva 2

text: Lego elokuva 2 on vuonna 2019 valmistuva elokuva. Se on jatko-osa vuonna 2014 julkaistuun Lego-elokuvaan. Elokuva saa ensi-iltansa 8. helmikuuta 2019.


title: Arianna Huffington

text: Arianna Huffington (os Stassinopoulos tai Stasinopoúlou, s. 15. heinäkuuta 1950 Ateena) on kreikkalais-amerikkalainen kirjailija, kolumnisti ja liikenainen.


title: Arianna Huffington

text: The The Huffington Postin perustaja ja päätoimittaja Arianna Huffingtonia tituleerataan myös verkon kuninkaaksi.


title: Arianna Huffington

text: Toimittaja, kirjailija, kolumnisti, bloggaaja ja mediayrittäjä Arianna Huffington on vienyt liberaalin nettimediansa Huffington Postin suuriin lukijamääriin. Arianna Huffingtonia pidetään ilmiönä ja häntä halutaan puhumaan usein tapahtumiin ja seminaareihin. Hän on esiintynyt useina vuosikymmenillä radiossa, televisiossa, ja poseeraa lehtien kansissa.


title: Arianna Huffington

text: Huffington syntyi Ariadnē-Anna Stasinopoúlou (Αριάδνη-Άννα Στασινοπούλου) Ateenassa, Perheeseen kuuluivat vanhemmat ovat isä Konstantinos (toimittaja ja liikkeenjohdon konsultti) ja äiti Elli Stasinopoulou sekä sisar Agapi (kirjailija, puhuja ja esiintyjä). Hän muutti Iso-Britanniaan 16-vuotiaana ja opiskeli taloustiedettä Girton Collegessa Cambridgessä. Hän on opiskellut myös vertailevaa uskontotiedettä Visva-Bharati yliopistossa, Länsi-Bengalissa Santiniketan kaupungissa. Hänen tiedetään sanoneen haastattelussa: "Intia on pitkään ollut erityinen paikka sydämessäni, kun menin opiskelemaan uskontotiedettä Visva-Bharati yliopistoon.


title: Arianna Huffington

text: Vuonna 2009 Huffington oli Forbes's listalla Vaikutusvaltaisimmita naiset mediassa sijalla 12. Hän on myös Guardian's Top 100 Media listalla sijalla 42. Vuodesta 2014 hän on ollut myös Forbes listalla vaikutusvaltaisimmat naiset maailmassa.


title: Arianna Huffington

text: Vuonna 2011 AOL osti Huffington Postin 315 milj. dollarilla. Kaupan myötä hänestä tuli hallituksen puheenjohtaja ja päätoimittaja The Huffington Post Media Group:ssa. Elokuuta 2016 hän ilmoitti vetäytyvänsä roolistaan Huffington Postista, ja käyttää aikansa uuteen startup yritykseensä Thrive Global, joka on keskittynyt terveys ja hyvinvointiin.


title: Arianna Huffington

text: Vuonna 1973 Arianna Huffington kirjoitti kirjan nimeltä Female Women, joka hyökkäsi Naisten Vapautusliikkeen kimppuun ja varsinkin naisaktivisti Germaine Greer kirjaa Haluan olla nainen. (The female eunuch, 1970.) kohtaan. 80-luvun lopulla Huffington kirjoitti useita artikkeleita National Review julkaisuun. Vuonna 1981 hän kirjoitti elämäkerran Maria Callas, Maria Callas – Nainen Takana Legenda, ja vuonna 1989, elämäkerta Pablo Picasso, Picasso: Luoja ja Hävittäjä.


title: Arianna Huffington

text: Arianna Huffington oli entisen republikaanien kongressiedustaja Michael Huffingtonin vaimo. Aluksi hän oli suosittu konservatiivien kommentaattori 1990-luvun puolivälissä, jonka jälkeen 90-luvun lopulla näkemykset muuttuivat liberaaleimmiksi liike-elämän myötä. Vuonna 2003 hän oli riippumattomana kuvernööriehdokkaana Kalifornian osavaltiossa. Huffington nousi kansan tietoisuuteen aviomies senaattori Michael Huffington kautta. Hänestä tuli tunnettu rebuplikaanien kannattaja, hän tuki mm. Bob Dolen presidenttikampanjaan vuonna 1996.


title: Arianna Huffington

text: Vielä vuonna Huffington linjasi itsensä republikaaniksi ja esiintyi viikoittain Los Angelesissa radioshowssa nimeltä "Left, Right, & Center". Huhtikuussa 1998 The New Yorker, julkaisu artikkeli hänestä - "Most recently, she has cast herself as a kind of Republican Spice Girl – an endearingly ditzy right wing gal-about-town who is a guilty pleasure for people who know better." Huffington itse kuvasi vanhat oikeisto/vasemmisto puoluerajat menneiksi. Hänelle tärkeämpää olla keskellä, koska tiedostetaan kaksi kansaa - rikkaat ja köyhät.


title: Arianna Huffington

text: Koska Huffington oli taustaltaan kreikkalainen, hän vastusti NATOn iskuja Serbiaan Balkanin sodan aikaan. Vuonna 2000 hän lietsoi varjokokousta republikaaninen puoleukokouksessa Philadelphiassa ja demokraattien puoluekokouksessa Los Angelesissa.


title: Arianna Huffington

text: 19-vuotias Arianna Stassinopoulos muutti yksinhuoltajaäitinsä kanssa Ateenasta Lontooseen. Hän pääsi opiskelemaan taloustiedettä Girton Collegeen Cambridgessä. Hän opiskeli myös vertailevaa uskontotiedettä Visva-Bharati yliopistossa, Länsi-Bengalissa Santiniketan pikkukaupungissa. Hänen tiedetään sanoneen haastattelussa: "Intia on pitkään ollut erityinen paikka sydämessäni, kun menin opiskelemaan uskontotiedettä Visva-Bharati yliopistoon.


title: Arianna Huffington

text: Vuonna 1971 Huffingtonilta ilmestyi kirja Face the Music yhdessä Bernard Levinin kanssa. Heidän välilleen kehittyi suhde, joista hän kirjoittanut myöhemmin. Huffington alkoi kirjoittaa kirjoja 1970-luvulla apunaan herra Levin. He matkustivat yhdessä musiikki festivaaleilla ympäri maailmaa tehden töitä BBC:lle. Levin ei koskaan halunnut naimisiin tai saada lapsia. Lopulta Huffington totesi, että hänen oli syytä muuttaa pois ja lähti New Yorkiin vuonna 1980.


title: Arianna Huffington

text: Arianna Huffington ja Michael Huffington avioituivat vuonna 1986 ja he erosivat vuonna 1997. Heillä on kaksi tytärtä Isabella ja Christina. Ariannesta tuli yhdysvaltain kansalainen 1990.


title: Eero Lauresalo

text: Eero Lauresalo (vuoteen 1945 Lindroos; 31. tammikuuta 1908 Helsinki – 3. elokuuta 1996 Helsinki) oli suomalainen basisti ja sousafonisti.


title: Eero Lauresalo

text: Lauresalo oli yksi Dallapén vanhimmista jäsenistä.


title: Eero Lauresalo

text: Lauresalon musiikkiura alkoi 1920-luvun lopulla Jazz Saxophone Bandissa, joka esiintyi ravintola Oprikissa Helsingissä.


title: Eero Lauresalo

text: Lauresalo tunnettiin basistina ja hän liittyi vuonna 1930 Dallapé -yhtyeeseen, jossa hän soitti sousafonia.


title: Eero Lauresalo

text: Vuonna 1934 Lauresalo tuli tärkeimmäksi yhtyeen jäseneksi, mutta hän toimi edelleen sousafonistina. Ensimmäisen kerran hänet kutsuttiin levyttämään Martti Jäppilän "Masan Polkka" 1930.


title: Eero Lauresalo

text: Jatkosodan aikana viihdyttit Lauresalo Suomen sotilaita, mutta aselevon aikana kehitettivät Lauresalo ja Helge Pahlman kehittivät uutta swing-tyyliä Dallapélle.


title: Eero Lauresalo

text: Kullervo Linnan kutsusta Lauresalo liittyi Humppa-Veikot -orkesteriin jossa viihtyikin sitten kauan.


title: Eero Lauresalo

text: Kun Martti Jäppilä kuoli vuonna 1967, Lauresalo tuli Dallapén uudeksi johtajaksi.


title: Sonja Vectomov

text: Sonja Vectomov (s. 21. toukokuuta 1979) on tšekkiläis-suomalainen elektronisen musiikin artisti ja säveltäjä. Hänen perheensä juuret ulottuvat syvälle klassisen musiikin maailmaan. Vectomov on naimisissa yhdysvaltalaisen kirjailijan ja kapellimestarin, David Woodardin kanssa. Kitaristi ja kuvanveistäjä Sonja Vectomov ovat Sonja Vectomovin vanhempia.


title: Sonja Vectomov

text: Vectomov opiskeli Norwich University of the Arts yliopistossa valmistuen Bachelor of Arts with Honours tutkinnolla vuonna 2005.


title: Sonja Vectomov

text: Vectomovin musikaaliset kokeilut alkoivat Suomessa 80-luvulla musique concrète projekteilla, kotona äänittämillä nauhoilla, esiintyen kiertueilla neljän vuoden ajan lapsikuoro Vox Aurean kanssa Kari Ala-Pölläsen johdolla, sekä opiskellen viulu- sekä pianonsoittoa Jyväskylän musiikkiopistossa, jossa myös Vectomovin isä Vladimír Večtomov opetti klassista kitaraa. Vectomovin säveltäjäisoisä, Ivan Večtomov, toimi sellistinä Tšekin filharmonisessa orkesterissa 22 vuoden ajan. Sellisti Saša Večtomov on Sonja Vectomovin setä.


title: Sonja Vectomov

text: Vectomov muutti Prahaan 1990-luvun puolivälissä ottaakseen ykkösviulun paikan Pražský studentský orchestr -orkesterissa johdolla. Samanaikaisesti Vectomov seurasi aktiivisesti elektronisen musiikin kehitystä Suomessa ja Englannissa.


title: Sonja Vectomov

text: Sooloartistina Vectomovin konsertit muuttuvat ajoittain osaksi taideinstallaatiota, esimerkiksi konserttitilan muodonmuutos salongiksi.


title: Sonja Vectomov

text: Vectomovin kokeellisen debyyttialbumin nimi perustuu hänen itse keksimäänsä uudissanaan, jossa Vectomov yhdistelee uuslatinan ja kreikan kielen sanoja lampron (kirkas) ja phrenia (mieli). Levy sisältää elektronisia sävellyksiä vokaalien kera, mitä on arvosteltu musiikillisesti ennaltaanarvaamattomaksi, sekä “täydeksi odottamattomia käänteitä.”


title: Sonja Vectomov

text: Ensimmäinen single “Two in One”, jonka musiikkivideon ohjasi Mika Johnson ja jossa esiintyy ballerina legenda Jana Andrsová, “kertoo tarinan kuolemasta ja transfiguraatiosta, lajien välisestä karmasta, sekä kasvien tietoisuudesta—tämä "Lamprophrenian" esikois-single muodostuu pulssimaisista syntetisaattorirytmeistä, viuluista, violasta, harmonikasta, mandoliinista sekä Vectomovin monitasoisesta äänestä."


title: Sonja Vectomov

text: Kuten molemmat vanhempansa, Vectomov on myös pedagogi. Hän on kehittänyt musiikki workshoppeja työskennellen erityisoppilaiden, sekä vähempiosaisten Romanilasten parissa Kutná Horassa, Tšekissä.


title: Sonja Vectomov

text: Vectomov tekee cameon Andrea Culkován vuonna 2016 julkaistussa dokumenttielokuvassa "H*art On", joka kuvaa lähes tuntemattomaksi jäänyttä 1900-luvun alun kirjailijaa Milada Součková, sekä tämän aviomiestä, Devětsil-ajan taidemaalari Zdeněk Rykriä.


title: Sjarhei Rumas

text: Sjarhei Mikalajevitš Rumas (, ksi "Siarhiej Mikałajevič Rumas", , s. 1. joulukuuta 1969 Gomel, Valko-Venäjän SNT, Neuvostoliitto, nykyinen Homel, Valko-Venäjä) on valkovenäläinen poliitikko ja taloustieteilijä. Hän on Valko-Venäjän pääministeri 18. elokuuta 2018.


title: Ajat (joki)

text: Ajat ( ja ) on Venäjällä ja Kazakstanissa Objoen vesistöön kuuluva Toboljoen vasemmanpuoleinen sivujoki, jonka valuma-alue sijaitsee eteläisen Uralvuoriston itäpuolella aron alueella.


title: Ajat (joki)

text: Joen alku sijoittuu valuma-alueen kahden latvajoen Aršagly-Ajatin ja Karatalajatin yhtymäkohtaan. Latvahaarat sijaitsevat Venäjän puolella Tšeljabinskin alueella, mutta joen alajuoksu Kazakstanin Qostanayn alueen puolella. Molemmat sivujoet ovat yli 100 kilometriä pitkät, joten joki perinteisesti mitattuna noin 250 kilometriä pitkä. Joen lähteet sijaitsevat Uralvuoriston itärinteillä ja se laskee alas rinteitä kohti Länsi-Siperian alankoa. Joen nimikko-osuuden pituus on 117 kilometriä ja se laskee Toboljokeen 1 257 kilometriä ennen Irtyšjoen yhtymäkohtaa. Yhtymäkohdassa sijaitsee Karatomarin tekojärvi, joka on saatu patoamalla Toboljoki. Irtyšjoki on Pohjoiseen jäämereen laskevan Objoen suuri sivujoki.


title: Ajat (joki)

text: Ajat ja sen sivujoet muodostavat alajuoksun osalta 13 300 neliökilometrin suuruisen valuma-alueen ja jos siihen lisätään vielä latvahaarojen valuma-alueet, saadaan joen kokonaisalaksi 21 500 neliökilometriä. Kazakstanin puoleisista sivujoista ei ole tietoa.


title: Ajat (joki)

text: Lähteet: 1 = 2 = 3 =


title: Ajat (joki)

text: Joki saa vetensä pääasiassa kevään sulavasta lumesta, mutta muulloin vähäisistä sateista. Silloin huhtikuussa on joen virtaama keskimäärin 50,0 kuutiometriä sekunnissa (MHQ, m³/s). Pienimmillään virtaama (MNQ) helmikuussa 0,35 m³/s. Kevättulvan jälkeen laskee virtaama ja sitä ruokkii kesän sateet, jotka kuitenkin vähenevät syksyn edetessä. Vuotuinen keskivirtaama (MQ) on 4,9 m³/s. Suurin milloinkaan mitattu virtaama (HHQ) on ollut 238 m³/s (huhtikuussa 1957) ja pienin (NNQ) 0,00 m³/s vuoden 1986 heinäkuusta seuraavan vuoden tammikuuhun. Virtaamat on mitattu Varvarinkassa vuosina 1952–1987. Joki jäätyy marraskuussa ja jäät lähtevät huhtikuussa.


title: Ruusut (albumi)

text: Ruusut on Ruusut-yhtyeen ensimmäinen studioalbumi, joka julkaistiin vuonna 2018.


title: Howard Schultz

text: Howard Schultz (s. 19. heinäkuuta 1953 Brooklyn, New York City, Yhdysvallat) on yhdysvaltalainen liikemies ja miljardööri, joka on Starbucks-kahvilaketjun pääomistaja ja pitkäaikainen pääjohtaja.


title: Howard Schultz

text: Schultz otti Starbucks-ketjusta vastuun vuonna 1980. Hän laajensi liikkeen 11 myymälästä 28 000 myymälän kokoiseksi kansainväliseksi pörssiyritykseksi. Starbucks on yksi tunnetuimpia brändejä.


title: Howard Schultz

text: Schultz syntyi Brooklynissä New Yorkissa vuonna 1953. Hänen isänsä oli sotaveteraani ja ajoi työkseen kuorma-autoa. Kotiolot olivat vaatimattomat. Hän sai opiskelupaikan urheilustipendillä Pohjois-Michiganin yliopistoon, mutta ilman motivaatiota urheilla. Hänellä oli sekalaisia töitä mm baarimikkona ja opintojen jälkeen hiihtokeskuksessa Michignissa. Hän toimi myös myynnissä Xeroxilla ja ruotsalaisella Hammarplast-yhtiöllä päivittäistavaratuotteiden parissa.


title: Howard Schultz

text: 1970- ja 80-luvuilla Starbucks oli lähinnä paikallinen pieni paahtimo ensin ja vasta toiseksi kahvila. Schultz meni Starbucksille töihin 80-luvun alussa. Vuonna 1987 hän osti Starbucks-brändin ja 17 myymälää omistajilta, jotka eivät uskoneet ketjuideaan.


title: Howard Schultz

text: Yhtiössä hän oli vaikuttunut yrityksen kahvitietoudesta, ja ilmoitti halunsa tehdä töitä yhtiössä. Vuoden päästä hän oli jo markkinointijohtaja. Matkoillaan Italiassa hän huomasi kahviloiden sijainnin ja tärkeyden kulttuurissa. Hän halusi muuttaa suunnan espresso kulttuuriin mukaan lukien syöminen mieluummin kuin pelkkä papukahvin jauhaminen, tee ja mausteet kuin oli aina tehty. Omistajat kieltäytyvät ja turhautunut Schultz päätti lähteä talosta vuonna 1985. Hän avasi ensimäisen kahvilansa lainaten mm. Starbucksin omistajilta. Vuonna 1986 raha oli kasassa ja liike nimeltä "Il Giornale" avattiin. Liike tarjoili kahvin lisäksi jäätelöä, istumapaikkoja ja oopperamusiikkia taustamusiikkina italialaiseen tapaan. Kaksi vuotta myöhemmin Starbucksin johto päätti keskittyä kahvipapuhin ja teen myyntiin ja luopua kahvilatoiminnoista. Schultz osti kahvilat 3,8 miljoonalla USD:lla, ja samalla vaihtoi oman kahvilansa Starbucks-nimiseksi.


title: Howard Schultz

text: Schultz ei uskonut franchisetoimintaan ja piti omistajuuden kokonaan itsellään. Vuonna 1992 Starbucks listautui pörssiin. Vuonna 2000 hän siirtyi pääjohtajan tehtävistä pois miettimään ainoastaan globaalia strategiaa, kunnes 2008 palasi takaisin pääjohtajan tehtäviin. Uusia myymälöitä avattiin, mutta niiden myynti sakkasi. Hän irtisanoi monia johtotehtävissä olevia ja sulki satoja kannattamattomia myymälöitä.Hän käänsi kelkan teknologiaan ja uuteen kanta-asiakasohjelmaan (Starbucks Reward Card), orgaaninen kasvu taas alkoi ja sijoittajat olivat tyytyväisiä.


title: Howard Schultz

text: Vuonna 2017 hän pääti astua syrjään pääjohtajan tehtävistä siirtyen hallituksen puheenjohtajaksi


title: Howard Schultz

text: Forbesin listoilla hän on sijalla 887 miljardööreissä, Forbes 400 rikkaimmat amerikkalaiset ja The 100 Greatest Business Minds listoilla. Hänen netto-omaisuudeksi arvellaan 3 mrd USD.


title: Pernilla Wahlgren

text: Pernilla Nina Elisabeth Wahlgren (s. 24. päivänä joulukuuta 1967  Gustavsbergissä) on ruotsalainen laulaja, näyttelijä ja tv-juontaja.


title: Pernilla Wahlgren

text: Hän laulaa lähinnä poppia, musikaalisävelmiä ja iskelmiä.


title: Pernilla Wahlgren

text: Pernilla Wahlgren tulee tunnetusta kulttuuriperheestä, joka kuuluu Wahlgrenin sukuun Smoolannista, ja on näyttelijöiden Hans Wahlgrenin ja Christina Schollinin tytär sekä näyttelijöiden/artistien Niclas Wahlgrenin ja Linus Wahlgrenin sisar. Hän on näyttelijöiden Ivar Wahlgrenin och Nina Scennan lapsenlapsi. Lapsuudesta saakka hän on omistautunut näyttelemiselle, laulamiselle ja kaikenlaiselle toiminnalle medioissa.


title: Pernilla Wahlgren

text: Wahlgrenin ensimmäinen suurempi esiintyminen oli neljän vuoden iässä, kun hän oli äitinsä vastanäyttelijänä TV-näytelmässä "Den längsta dagen" (~"Pisin päivä"). Hän kävi Adolf Fredrikin musiikkikoulua ja oli mukana Saltsjöbadenin teatterissa. Hän otti myös tanssitunteja Lasse Kühleriltä. Hän sai 11-vuotiaana vuonna 1979 nimiroolin musikaalissa "Annie" Folkan-teatterissa. Oltuaan mukana "Pikku prinssi-näytelmässä" Saltsjöbadenin teatterissa hän oli 1982 mukana musikaalissa "Sound of Music", jossa hän näytteli tytär Louisa von Trappia. Näyteltyään Annikaa musikaalissa "Peppi Pitkätossu (Astrid Lindgren)" samassa teatterissa 1982 hän otti Siw Malmkvistin roolin Peppinä viimeisessä kahdessa esityksessä. Folkan-teatterissa hänellä oli rooleja näytelmissä "Katto-Kassinen (Astrid Lindgren)", "Mio, poikani Mio (Astrid Lindgren)", "Lumikki" (Beppe Wolgers) ja "Ringens hemlighet (~"Sormuksen salaisuus")".


title: Pernilla Wahlgren

text:
Wahlgren on ollut mukana joukossa Tukholman yksityisteattereiden komedioita, kuten esimerkiksi Bosse Parnevikin "Parnevikin Sirkusparty (revy, Bosse Parnevik)", "Espanjalainen kärpänen" (Franz Arnold ja Ernst Bach) ja "Bubbel Trubbel".
Musikaaleista voi mainita esimerkiksi "Annie get your gun", "Grease (Jim Jakobs ja Warren Casey)", "Ozin velho (Robert Dröse ja Martin Land)", "Cats" ja "Nils Karlsson Pyssling" (~Pekka Peukaloinen, Astrid Lindgren). 2007 Wahlgren oli jälleen mukana "Sound of Musicissä" (Richard Rodgers ja Oscar Hammerstein II)ja 2009 farssissa "Bruden som visste för lite" (~"Morsian joka tiesi liian vähän", Robin Hawdon) Fjäderholmin teatterissa. Laulavaa enkeliolentoa hän esitti kappaleessa "Priscilla, Queen of the Desert" (Stephan Elliott ja Allan Scott) Göta Lejon-teatterissa 2013.


title: Pernilla Wahlgren

text: Hän on saanut kaksi kertaa Guldmasken-teatteripalkinnon – 1999 näytelmästä "Charleys tant (~ "Charleyn täti", Brandon Thomas)" Intiman-teatterissa ja 2002 näytelmästä "Kärlek & lavemang" (Rakkautta & peräruiskeita ~"Luulosairas", Molière) Fredriksdalin teatterissa Helsingborgissa.


title: Pernilla Wahlgren

text: Wahlgren jakoi roolilistan äitinsä kanssa Ingmar Bergmanin suurelokuvassa "Fanny ja Alexander" (1982), jossa hän esitti pientä sivuroolia kuolleen lapsen aaveena. Suurempia rooleja hän sai elokuva- ja tv-tuotannoissa, kuten "Ormens väg på "hälleberget (Torgny Lindgrenin romaani) Bo Widerbergin ohjauksessa vuonna 1986 ja SVT:n (Ruotsin television) sarjassa "Snoken" (~Etsivätoimisto Titanic?) 1995. Hänen äänensä voi kuulla monissa erilaisissa piirrosfilmeissä ja TV-sarjoissa. Esimerkkejä ovat muun muassa "Svampbob Fyrkant" ("Paavo Pesusieni)", jossa hän dubbaa Sanna-oravaa, Kaarinaa, Rouva Pöhöä ja Helmiä ja tekee muun muassa Mistyn, Melodyn ja Delia Ketchumin äänet useissa Pokémon-elokuvissa. Hän teki myös Prinsessa Uni-Kittyn äänen "Lego-elokuvassa" 2014.


title: Pernilla Wahlgren

text: Aikaisten TV-ohjelmiin osallistumisten joukossa oli "Nygammalt" vuonna 1983, ja "Razzel" lokakuussa 1984, jossa hän esitti debyyttisinglensä "Nu har det tänt". Hänestä tuli sen jälkeen juontaja Ruotsin television joululomaohjelmaan Morgonstjärnan vuonna 1985 ja hän oli mukana suositussa lastenohjelmassa "Solstollarna" 1987. Hän jatkoi juontajana TV-ohjelmissa Scenen är din, "Söndagsöppet", "Småstjärnorna" ja "Baby Boom". Hän sai myös paljon suosiota lastenohjelmalla "Nicke & Nilla", jota hän juonsi yhdessä veljensä Niclaksen kanssa. Tästä yhteistyöstä seurasi useita kausia lastenohjelmaa Ruotsin TV4:lla, kaksi kultaa myynyttä CD-albumia, konserttimatkoja ja teatteri-esityksiä.


title: Pernilla Wahlgren

text: Vuodesta 2016 Wahlgren on mukana sarjassa Wahlgrens värld (Wahlgrenien maailma), joka seuraa hänen ja muun perheen jokapäiväistä elämää. Sarjaa lähetetään Ruotsin TV:n kanavalla 5. Vuonna 2017 hän oli mukana ohjelmassa Klassfesten (~Luokkakokous) TV4:lla. Pernilla ja Bianca (tytär) voittivat Kristallen 2018 -palkinnon Vuoden TV-henkilöinä.


title: Pernilla Wahlgren

text: Pernilla Wahlgren on julkaissut useita levyjä ensimmäisen levyn jälkeen" (Pernilla Wahlgren" 1985), ja hän on osallistunut Melodifestivalen-laulukilpailuun joitakin kertoja. 1980-luvun jälkipuoliskolla hän teki kesäkiertueita ja levytyksiä. Muun muassa kappaleet "Svindlande affärer" ja "I Need Your Love" huomioitiin.


title: Pernilla Wahlgren

text: Elokuussa 2006 julkaistiin poplevy "Beautiful Day", jonka ensimmäinen single "Talking To An Angel" myi kultaa ja kappaleesta "Come Inside My World" tuli tunnussävelmä Ruotsin TV4:n viihdeohjelmalle "Förkväll". Wahlgren neuvotteli Stock Aitken Watermanin kanssa singlen levyttämisestä kansainväliseen levitykseen, mutta neuvottelut eivät tuottaneet tulosta. Kesäkuussa 2007 Wahlgren oli mukana ensimmäistä kertaa TV-ohjelmassa "Allsång på Skansen", jossa hän yhdessä poikansa Benjaminin kanssa esitti shownumeron. Pernilla on pitänyt useita joulukonsertteja, kiertänyt musiikkishown "Diggiloo" kanssa sekä antanut lauluesityksiä ruotsalaisilla tilausmatkoilla esimerkiksi Kanariansaarilla.


title: Pernilla Wahlgren

text: Wahlgren oli 2011 päähenkilönä "Copycat Singers-viihdeohjelman "yhdessä osassa Ruotsin TV3:lla.


title: Pernilla Wahlgren

text: Melodifestivalen-laulukilpailussa 1985 Wahlgren tuli neljännelle sijalle kappaleella "Piccadilly Circus", josta on tullut sittemmin pitkäaikainen seuralainen hänen laulajanurallaan. Esiintyessä hänellä oli strassikoru, jota verrattiin preussilaiseen urhoollisuusmitaliin rautaristiin, mikä johti iltalehdistössä ja TV-ohjelmassa "Svar direkt" syytöksiin natsismista. Wahlgren osallistui jälleen Melodifestivalen-laulukilpailuun 1991 Lena Philipssonin kirjoittamalla kappaleella "Tvillingsjäl". Kilpailussa tulivat suosikeiksi sekä hänen että Carola Häggkvistin kappaleet. "Tvillingsjäl" joutui kuitenkin kilpailusta ulos ensimmäisessä tuomariston äänestyksessä. Kilpailun voitti myöhemmin Carola Häggkvist.


title: Pernilla Wahlgren

text: Pernilla Wahlgren tuli toiselle sijalle yhdessä Jan Johansenin kanssa Melodifestivalen-laulukilpailussa 2003 kappaleella "Let Your Spirit Fly". Hän kilpaili Melodifestivalen-laulukilpailussa 2010 kappaleella  "Jag vill om du vågar" Malmön osafinaalissa 27. helmikuuta. Toisen mahdollisuuden kautta 6. maaliskuuta hän meni, sekä myös Jessica Andersson, edelleen Globenin finaaliin 13. maaliskuuta. Finaalissa hän päätyi tällä kertaa viimeiselle sijalle 12 pisteellä.


title: Pernilla Wahlgren

text: Hän lähti jälleen mukaan Melodifestivalen-laulukilpailuun 2013 osana vastaperustettua ryhmää Swedish House Wives yhdessä artistien Jenny Silver ja Hanna Hedlund kanssa. Kilpailun toisessa osakilpailussa he päätyivät kuudennelle sijalle kappaleellaan "On Top of the World".


title: Pernilla Wahlgren

text: Wahlgren on tehnyt mainoksia muun muassa Garnier Nutrisse -hiustenvärjäysaineelle, Plackers-hammaslangalle ja Sisters-vaateyritykselle. Kaksi kertaa, vuonna 2001 ja vuonna 2002, hän on puoliksi kääriytynyt "Café-lehteen"; toinen kerta oli sen jälkeen, kun hänet oli valittu Ruotsin seksikkäimmäksi naiseksi.


title: Pernilla Wahlgren

text: Vuonna 2004 Wahlgren sai Ulla Billquist-stipendin.


title: Pernilla Wahlgren

text: 11. elokuuta 2007 Wahlgren debytoi kesäpuhujana  Ruotsin radion P1-kanavalla.


title: Pernilla Wahlgren

text: Maaliskuusta 2015 hän on tehnyt joka sunnuntai podcastia "Wahlgren & Wistam" yhdessä Sofia Wistamin kanssa. 2015 ohjelma voitti Stora radiopriset-palkinnon "Vuoden Podcastina".


title: Pernilla Wahlgren

text: Vuonna 1985 Wahlgren tapasi Emilio Ingrosson, jonka kanssa hän oli naimisissa 1993 - 2002. Heillä on kolme lasta: Oliver (syntynyt 30. joulukuuta 1989), Bianca (syntynyt 30. joulukuuta 1994) ja Benjamin (syntynyt 14. syyskuuta 1997). Wahlgrenilla on myös Joachim Lennholmin kanssa poika Theo."Artikkeli on käännetty ruotsinkielisen Wikipedian artikkelin "Pernilla Wahlgren" pohjalta."


title: Juho Siirilä

text: Juho (Juhani, Janne) Siirilä, alkujaan Malmsten tai (Matinpoika) Mikkola (8. tammikuuta 1843 Kälviä – 20. heinäkuuta 1933 Kälviä) oli suomalainen opettaja ja valtiopäivämies.


title: Juho Siirilä

text: Siirilä pääsi tutustumaan Jyväskylän seminaariin ja perusti Kälviälle pitäjän ensimmäisen, yksityisen kansakoulun. Hän työskenteli koulun opettajana aina vuoteen 1904 saakka. Siirilä toimi useissa kunnan luottamustehtävissä ja oli muun muassa raittiusseura Tenhon perustaja ja esimies kahdeksan vuoden ajan. Talonpoikaissäädyn jäsenenä Siirilä edusti Kokkolan tuomiokuntaa vuoden 1891 valtiopäivillä. Siirilä oli myös Kälviän emäseurakunnan kirjaston ensimmäinen hoitaja.


title: Lampaanlatina

text: Lampaanlatina on leikkikieli. Siinä vaihdetaan kahden tai peräkkäisen sanan alkuäänteet keskenään.


title: Davenportin sairaalapalo

text: Davenportin sairaalapalo tapahtui 7. tammikuuta 1950 Mercy Hospitalissa Davenportin kaupungissa Iowassa, Yhdysvalloissa. Aamuyöllä syttynyt palo levisi nopeasti kolmikerroksisessa puurunkoisessa tiilirakennuksessa, joka toimi naisten mielisairasosastona ja joka oli sisustettu syttyvillä materiaaleilla. Rakennuksessa ei ollut paloilmoitinjärjestelmää eikä sprinklereitä, ja potilashuoneiden ikkunoissa oli kalterit. Palossa kuoli 40 potilasta ja yksi hoitaja sekä 31 ihmistä loukkaantui.


title: Davenportin sairaalapalo

text: Tutkinnassa ei saatu selville palon syttymissyytä, mutta yksi selvinneistä potilaista tunnusti sytyttäneensä huoneensa verhot tuleen tupakansytyttimellä. Tutkijat pitivät tätä mahdollisena, sillä kyseisen potilaan huone oli lähellä palon arvioitua syttymiskohtaa.


title: Davenportin sairaalapalo

text: Palo syttyi St. Elizabethin osastolla, joka oli Mercy Hospitalin naisten mielisairasosasto. Se oli viidestä sairaalarakennuksesta vanhin: sen alkuperäinen osa oli rakennettu muutama vuosi sairaalan perustamisen (1868) jälkeen. Puurunkoisessa tiilirakennuksessa oli kaksi kerrosta sekä kellari ja ullakko. Kunkin kerroksen pinta-ala oli noin 650 neliömetriä. Ulkoseinät oli päällystetty puulistoilla. Rakennuksessa oli neljä vanhaa tiilistä tuuletuskanavaa, jotka avautuivat jokaiseen kerrokseen. Kellarista ullakolle kulkevia portaikkoja oli kaksi, toinen rakennuksen keskivaiheilla ja toinen lähellä toista päätyä. Porraskuilujen pinnat olivat kipsiä ja puuta, ovet puuta tai rautalangalla vahvistettua lasia. Sisäseinien pinnoittamiseen oli käytetty pääasiassa kipsiä ja puulistoja. Sisäkatot olivat metallia, paitsi alakerroksen käytävällä, jossa oli alkuperäiseen metallikattoon kiinnitetty laskettu kuitulevykatto. Osasto lämmitettiin läheisestä boilerihuoneesta sekä pesulasta tulevalla höyryllä.


title: Davenportin sairaalapalo

text: Rakennuksen kellarissa olivat keittiö ja ruokasali, niiden yläpuolella pohjakerroksessa vastaanottohuone ja toimistot. Hoidossa olevat vaikeimmat potilaat olivat huoneissa ensimmäisen kerroksen käytävän varrella, kun taas toiseen kerrokseen oli sijoitettu helpommin käsiteltävät potilaat. Ullakolla oli tilat noin 14 itsenäisesti liikkumaan kykenevälle potilaalle, joista monet avustivat keittiön ja sairaalan töissä.


title: Davenportin sairaalapalo

text: Lähes kaikissa ikkunoissa oli joko kalterit tai ne oli vahvistettu paksulla rautalangalla. Lisäksi porraskäytäviin johtavat ovet oli joka kerroksessa lukittu, kuten myös ulko-ovet pääsisäänkäyntiä lukuun ottamatta. Myös vastaanoton ja ensimmäisen kerroksen käytävän välinen ovi oli lukossa. Käytävään pääsi myös toimiston kautta komeroon kätketystä ovesta, jota oli tarkoitus käyttää hätätapauksissa, kun osastolla ollut hoitaja tarvitsi kiireesti apua. Potilashuoneet eivät olleet lukossa, ellei ollut erityistä tarvetta eristää potilaita.


title: Davenportin sairaalapalo

text: Rakennuksessa oli kemiallisia sammuttimia ja paloletkuja, mutta kaikki olivat porraskuiluissa lukkojen takana. Paloilmoitinjärjestelmää tai sprinklereitä ei ollut, eikä potilaiden evakuoimiseksi hätätilanteessa ollut tehty suunnitelmia.


title: Davenportin sairaalapalo

text: Palon alkuvaiheista ei ole tarkkoja tietoja, sillä ainoa töissä ollut hoitaja kuoli palossa. Ilmeisesti palon sytytti pohjakerroksen huoneessaan skitsofreninen potilas, joka oli vihoissaan siitä, että hänet lukittiin yöksi huoneeseensa. Rakennuksessa oli palon syttyessä 62 potilasta, hoitaja ja apulaishoitaja. Hoitaja oli pohjakerroksessa ja apulaishoitaja nukkui toisessa kerroksessa. Palo huomattiin noin kello 2.00 aamuyöllä, kun sairaalan päärakennuksessa ollut lääkintävahtimestari katsoi ulos ikkunasta ja näki St. Elizabethin osaston ikkunoista tulevan liekkejä. Käskettyään muita työntekijöitä soittamaan palokunnalle hän juoksi palavalle rakennukselle, meni pääovesta sisään ja yritti päästä potilaskäytävälle. Voimakas palo esti kuitenkin häntä etenemästä, ja hän palasi päärakennukselle varmistamaan, että palokunta oli hälytetty. Samoihin aikoihin rakennuksessa nukkunut apulaishoitaja heräsi potilaiden huutoihin ja pakeni keskiportaikkoa pitkin kellarin kautta ulos.


title: Davenportin sairaalapalo

text: Palokunta sai hälytyssoiton kello 2.06. Paikalle lähetettiin ensin kolme pumppuautoa ja kaksi tikasautoa. Ensimmäisen pumppuauton saapuessa paikalle liekkejä tuli rakennuksen keskivaiheilta alakerran kahdesta ikkunasta sekä yhdestä ikkunasta yläkerroksessa. Apulaispalopäällikkö saapui palopaikalle kello 2.10, ja liekit näkyivät jo edessä olleen toisen sairaalarakennuksen yläpuolella, ja monissa ikkunoissa näkyi potilaita. Apulaispäällikkö pyysi lisäyksiköitä, jolloin hälytyksen sai vielä kolme pumppuautoa ja yksi tikasauto. Vapaavuorolla olleita palomiehiä hälytettiin apuun ensin kello 2.15 ja vielä kello 3.15.


title: Davenportin sairaalapalo

text: Palon aikaan tuuli lännestä. Tuuli puhalsi liekkejä kohti rakennuksen itäpuolta, mutta vastaavasti hidasti tulen leviämistä länsipuolelle. Suurin osa selviytyneistä saatiinkin pelastettua länsipuolen ikkunoista. Pelastustyö eteni kuitenkin hitaasti ikkunoissa olleiden kalterien vuoksi. Kalterit oli suuressa osassa ikkunoita kiinnitetty niin, että niitä ympäröinyt puukehys oli rikottava ennen kuin kalterit sai väännettyä irti. Huomattava poikkeus oli yksi toisen kerroksen ikkuna, jonka kalterit oli kiinnitetty saranoilla. Tämän ikkunan kautta saatiin pelastettua 6–8 potilasta.


title: Davenportin sairaalapalo

text: Pelastustyön alkuvaiheessa kellariin ja osaan pohjakerrosta selvitettiin paloletkut, mutta ne vedettiin pois, kun katto alkoi vaikuttaa epävakaalta. Rakennuksen takaosan katto ja yläosa romahtivat ennen kuin palo saatiin hallintaan aamuneljän jälkeen. Rakennuksen etuosa jäi pystyyn, mutta tuhoutui sisältä täysin. Kellariin palo ei levinnyt.


title: Davenportin sairaalapalo

text: Palossa kuoli yksi hoitaja ja 38 potilasta. Lisäksi kaksi sairaalaan vietyä potilasta kuolivat myöhemmin vammoihinsa. Yhteensä palossa siis kuoli 41 ihmistä, ja 31 loukkaantui.


title: Davenportin sairaalapalo

text: Palon tutkinnassa todettiin, että useat syyt johtivat uhrien suureen määrään. Palon havaittiin viiveellä, eikä evakuointisuunnitelmaa ollut. Ikkunoissa oli kalterit, joita ei saanut helposti auki ulkopuolelta. Sisustuksessa oli käytetty paljon syttyviä materiaaleja. Ulkoseinien laudoituksen taakse jääneessä tilassa ei ollut mitään esteitä palon leviämiselle, ja myös vanhat avoimet tuuletuskanavat levittivät paloa. Lisäksi öisin, kun ulkoista apua oli kaikkein vähiten saatavilla, koko toiminta hätätilanteessa riippui yhdestä henkilökunnan jäsenestä. Syttymissyytä ei tutkinnassa saatu selville, mutta tutkijat totesivat teorian potilaan sytyttämästä palosta mahdolliseksi, sillä palon arvioitu syttymispaikka oli lähellä sytyttämisen tunnustaneen potilaan huonetta.


title: Davenportin sairaalapalo

text: Tutkijat totesivat raportissaan, että palaneen osaston kaltaisissa rakennuksissa parhaan turvan tulipaloilta antaisi automaattinen sprinklerijärjestelmä. Sellaista oli St. Elizabethin osastollekin suositeltu useaan kertaan paloa edeltäneen 25 vuoden aikana, mutta johtavassa asemassa olleet olivat saaneet virheellistä tietoa sprinklerijärjestelmien tehosta, eikä hankintapäätöstä siksi ollut tehty. Sprinklereiden lisäksi suositeltiin myös paloilmoitinjärjestelmää, sillä sen katsottiin olevan tehokkain keino vähentää viivettä palon havaitsemisessa ja hälytyksen tekemisessä. Lisäksi tutkijat korostivat pelastussuunnitelman merkitystä ja kehottivat, että suunnitelmissa tulisi aina varata paikalle tarpeeksi henkilökuntaa, jotta yksi henkilö voi ilmoittaa palosta välittömästi ilman, että ilmoittamiseen käytetty aika on pois potilaiden evakuoinnista.


title: Partalisko

text: Partalisko ("Pogona barbata") on agamien heimoon kuuluva liskolaji, jota tavataan Australian itä- ja kaakkoisosissa. Sillä on piikkinen kaulapussi, jonka se voi pullistaa asettuessaan samanlaiseen uhkausasentoon kuin kauluslisko. Naaras voi munia yhden lisääntymiskauden aikana kolme pesuetta, joista kukin koostuu 14–26 munasta.


title: Herzliyya

text: Herzliyya tai Herzliya on kaupunki Israelissa Tel Avivin metropolialueella. Herzliyya perustettiin vuonna 1924 ja se nimettiin Theodor Herzlin mukaan. Vuoden 2016 lopussa kaupungin asukasluku oli 93 989.


title: Herzliyya

text: Herzliyya on osa Tel Avivin suurkaupunkialuetta ja se sijaitsee varsinaisesta Tel Avivista noin 17 kilometriä pohjoiseen. Kaupunki voidaan jakaa kolmeen alueeseen, korkealuokkaiseen Herzliyya Pituaḥin asuinalueeseen, teollisuusalueeseen ja vanhempaan kaupungin keskustaan. Kaupungin alueella on useita puistoja ja rannikolla on venesatama.


title: Herzliyya

text: Hieman nykyisen Herzliyyan pohjoispuolella sijaitsee hellenistisen Arsufin eli Apollonian rauniot. Kaupunki perustettiin 200-luvulla ja nykyisen nimensä se sai alueen muslimivalloituksen jälkeen 600-luvulla. Paikka tuli tunnetuksi ristiretkien aikana vuonna 1191 käydystä Arsufin taistelusta.


title: Herzliyya

text: Nykyinen Herzliyya perustettiin Zionist Organization of American ostettua paikalta maata, jolle perustettiin moshava vuonna 1924. Nimensä paikka on saanut Theodor Herzlin mukaan. Varhaiset paikalle muuttaneet siirtolaiset koostuivat toisen sukupolven maanviljelijöiden muodostaman Benei Binyamin -järjestön jäsenistä. Maatalous paikalla perustui sitrushedelmien kasvatukselle. Sitrushedelmien vienti loppui toisen maailmansodan aikana, jolloin paikallista maataloutta oli pakko monimuotoistaa. Paikalle alkoi kasvaa myös teollisuutta. Israelin itsenäisyyssodan alkaessa vuonna 1948 Herzliyyan asukasluku oli noin 5 800. Kunnan hallinnollista aluetta laajennettiin merkittävästi sodan jälkeen ja kaupungin aseman Herzliyya sai vuonna 1960.


title: Herzliyya

text: Kaupunki eli alun perin maataloudesta, mutta lähinnä Tel Avivin kasvun takia suurin osa kaupungin alueesta on otettu nykyisin asuinaluekäyttöön. Herzliyya Pituaḥissa kaupungin rannikolla on useita luksushotelleja. Sen teollisuusalueella toimii puolestaan useita korkean teknologian yrityksiä. Kaupungissa toimii myös Israelin suurin elokuva-alan yritys Herzliya Studios.


title: Herzliyya

text: Herzliyyan asukasluku vuoden 2016 lopussa oli 93 989. Kaupunki on kasvanut etenkin Tel Avivin läheisyyden takia ja monet kaupunkiin tulleista muuttajista ovat peräisin entisen Neuvostoliiton alueelta.


title: Torresinsalmen saarelaiset

text: Torresinsalmen saarelaiset ovat Australian Queenslandiin kuuluvilla Torresinsalmen saarilla asuva alkuperäiskansa. He eroavat selvästi muista Australian alkuperäiskansoista.


title: Torresinsalmen saarelaiset

text: Torresinsalmen saarten alueella asuu 6 800 torresinsalmen saarelaista ja sen ulkopuolella 42 000.


title: Torresinsalmen saarelaiset

text: Torresinsalmen saarelaiset puhuvat Torresinsalmen saarten kieliä, jotka ovat Kalaw Lagaw Ya, Meriam Mir, ja Torresinsalmen kreoli.


title: Vääräjoki

text: Vääräjoki on Pohjois-Pohjanmaalla sijaitsevan Kalajoen sivu-uoma. Joki on pituudeltaan 107 kilometriä pitkä ja leveydeltään 5-10 metriä leveä. Joen valuma-alue on 940 neliökilometriä. Vääräjoki saa alkunsa Reisjärven kunnassa sijaitsevasta Pitkäjärvestä, josta joki laskee Sieviin ja Kalajoen kaupungin alueelle. Siiponjoki haarautuu Vääräjoesta Typön jälkeen. Vääräjoki yhtyy Kalajoen pääuomaan Tyngän kylässä.


title: Megatrendi

text: Megatrendi yleinen kehitysuunta tai laaja muutosten kaari, joka tapahtuu maailmanlaajuisesti. Megatrendi on makrotason ilmiö, jolla odotetaan olevan suuria ja pitkäaikaisia vaikutuksia yhteiskunnassa. Kaupungistuminen ja digitalisaatio ovat tällä hetkellä eräitä megatrendejä.


title: Viheltävä helsinkiläinen

text: Viheltävä helsinkiläinen on kuvanveistäjä Björn Weckströmin Helsingin kaupungille lahjoittama veistos. Veistos sijaitsee Isolla Roobertinkadulla.


title: Viheltävä helsinkiläinen

text: Veistos on Weckströmin mukaan omistettu hyväntuulisten, auttavaisten ja suvaitsevaisten helsinkiläisten kunniaksi. Abstrahoitu muoto antaa kävelykadulla kulkijoille mahdollisuuden luoda omat mielikuvansa veistoksen sisällöstä.


title: Viheltävä helsinkiläinen

text: Veistos on valettu Pietrasantassa, Italiassa.


title: Yhdessä (veistos)

text: Yhdessä on puoliabstrakti veistos, jossa kaksi ihmishahmoa syleilevät toisiaan. Veistoksen lahjoitti HYY Yhtymä Flooran päivänä 2018 Helsingin yliopiston ylioppilaskunnalle sen 150-vuotisjuhlan kunniaksi.


title: Yhdessä (veistos)

text: Veistos sijaitsee Helsingin keskustassa Kaivopihalla. Kivijalustan kaiverruksessa lukee "Helsingin yliopiston ylioppilaskunta ∙Tulevaisuuden puolesta ∙ 150-vuotiaan ylioppilaskunnan kunniaksi ∙ 13.5.2018". Alunperin teksti oli kaiverrettu vain suomen kielellä, mutta myöhemmin lisättiin myös ruotsin- ja englanninkieliset kaiverrukset.


title: Yhdessä (veistos)

text: Veistos on valettu Pietrasantassa, Italiassa. Patinan Weckström on kehittänyt yhdessä veistoksen valaneen Fonderia Mariani -valimon kanssa.


title: Anj Smith

text: Anj Smith (s. 1978 Blackham, Englanti, Yhdistynyt kuningaskunta) on brittiläinen kuvataiteilija, joka on keskittynyt öljymaalaukseen. Taiteiden maisteriksi hän valmistui vuonna 2005, ja hän on pitänyt useita yksityisnäyttelyitä ympäri maailmaa. Hänen ensimmäinen yksityisnäyttelynsä oli vuonna 2004 Bangkokissa. Smith yhdistää maalauksissaan perinteistä öljyvärimaalausta nykytaiteen käsitteisiin.


title: Anj Smith

text: Anj Smith syntyi vuonna 1978 Blackhamin kylässä. Hän oli yksi perheen viidestä tyttärestä. Hän muutti kotoaan opiskelemaan Lontooseen. Smith opiskeli Slade School of Fine Artissa, jossa hän suoritti vuonna 2002 maalaustaiteesta alemman korkeakoulututkinnon. Hän jatkoi opiskeluitaan Goldsmiths’ Collegessa ja sai kaunotaiteiden maisterin tutkinnon vuonna 2005.


title: Anj Smith

text: Smithin töitä oli jo hänen opiskeluaikanaan esillä useissa näyttelyissä. Bangkokista hän sai vuodeksi 2004 residenssin ja piti siellä samana vuonna yksityisnäyttelyn. Sen jälkeen hänellä on ollut yksityisnäyttelyitä Vilnassa, Lontoossa, New Yorkissa, Mumbaissa ja Zürichissä. Smithin ensimmäinen yksityisnäyttely Suomessa avautui syyskuussa 2018 Sara Hildénin taidemuseossa.


title: Anj Smith

text: Smith tekee öljymaalauksia, joissa hän yhdistää Sara Hildénin museon johtajan Päivi Loimaalan mukaan perinteistä öljyvesimaalausta käsitteelliseen nykytaiteeseen. Smithin teoksissa on mukana elementtejä monista perinteisistä maalaustaiteen alalajeista, kuten maisema-, muotokuva- ja asetelmamaalauksesta. Öljyvärejä Smith hän käyttää monipuolisesti ja luo läpikuultavia ja paksuja maalikerroksia, ohuilla siveltimillä yksityiskohtia ja puristaa paikoin väriä myös suoraan tuubista. Smithin maalaukset ovat yksityiskohtaisuuden lisäksi pieniä.


title: Anj Smith

text: Smith on tutkinut töissään identiteettiä, eroottisuutta, kuolevaisuutta ja herkkyyttä. Hän on käyttänyt lähteinään muun muassa taiteen historiaa, kirjallisuutta, muodin alakulttuureja sekä kasvi- ja eläinkunnan salaperäisyyksiä. Hänen töissään onkin villejä maisemia, moniselitteisiä hahmoja, tekstiilejä sekä harvinaisia ja eksoottisia kasveja sekä eläimiä.


title: Príncipe-luokka

text: Príncipe-luokka oli Portugalin laivaston kuuden Yhdysvalloista 1948 hankitun aluksen muodostama partioveneluokka.


title: Príncipe-luokka

text: Portugalin laivasto sai 1948 kuusi Yhdysvaltain laivaston PC-461-luokan alusta MDAP-ohjelmassa. Aluksi ne olivat ainoastaan pelastusaluksina Portugalin, Azorien ja Madeiran vesillä. Vuonna 1957 alukset aseistettiin vastaamaan Maio-luokan aluksia. Alusten 76 millimetrin tykit ja kaksi 20 millimetrin ilmatorjuntatykkiä korvattiin yhdellä 40 millimetrin ja kolmella 20 millimetrin tykillä, Hedgehog-sukellusveneentorjuntaheittimellä ja neljällä syvyyspomminheittimellä.


title: Oratop

text: Oy Oratop Ab (vuoteen 1972 Oy Rönkä Ab) oli turkulainen vaatetustehdas, joka toimi vuosina 1921–2003 erityisesti naisten ja miesten päällystakkien valmistajana. Nykyisin Oratop on käytössä Turo Tailorin miesten päällystakkien tuotemerkkinä.


title: Oratop

text: Oy Rönkä Ab:n perustivat Turkuun vuonna 1921 Tukholmassa naistenvaatteita valmistanut vaatturimestari Aatu Rönkä (1879–1929) ja kauppias Enok Wilhelm Johansson Frejborg (1886–1958). Rönkä lähti yhtiöstä jo 1925 ja kuoli vuonna 1929, joten hänen nimeään kantavasta yhtiöstä tuli Frejborgien perheyritys. Wilhelm Frejborg oli mukana myös Rönkää pienemmissä yrityksissä Frejborg & Saarinen, Turun Kutomo ja Toimelan Pukimo.


title: Oratop

text: Tunnetuimmaksi tuotemerkiksi muodostui yhtiönimen alkukirjaimista otettu ORA, josta tuli 1950-luvulla yksi Suomen arvostetuimmista vaatemerkeistä. Yritykselle valmistui vuonna 1941 Sirkkalankadulle oma tehdasrakennus, jota laajennettiin usean kerran. Myöhemmin Oratop toimi Piikkiössä.


title: Oratop

text: Vuonna 1972 Oratopiksi muuttunut yhtiö tunnettiin 1980-luvun taitteessa erityisesti ”tyylitietoisten” miesten pukujen ja takkien tekijänä, jota "Helsingin Sanomien" Anna-Liisa Wiikeri kutsui maan parhaaksi miesten takkien tekijäksi.


title: Oratop

text: Vuonna 1997 Oratopin tuotejohtaja Juha Arhi palkittiin Kultainen vaatepuu -palkinnolla.


title: Oratop

text: Vuonna 1999 kuopiolainen Turo Tailor osti Oratopin osake-enemmistön, ja loput osakkeista siirtyivät Oratopin toimivalle johdolle. Muutamaa vuotta myöhemmin Turo lopetti Oratopin tehtaan Piikkiössä ja siirsi takkituotannon Kuopioon. Turon koko tuotanto Kuopiossa siirrettiin ulkomaille vuonna 2009.


title: Oratop

text: Oratopin entisessä tehtaassa Piikkiössä toimi vuodesta 2004 huonekalutehdas Kaani Oy, kunnes tehdas tuhoutui tulipalossa 2010.


title: Luettelo Unkarin pääministereistä

text: Tämä on luettelo Unkarin pääministereistä (, kirjaimellisesti "Unkarin ministeri-presidentti"). Unkarin ensimmäinen pääministeri oli Lajos Batthyány, joka astui virkaan 1848 (Unkarin vallankumouksen aikana 1848. Pääministeri on Unkarin hallituksen päämies.


title: Opel Calais

text: Opel Calais on Opelin vuosina 1994–1997 valmistama edustusluokan neliovinen sedan, jota myytiin Malesiassa ja Singaporessa. Se oli uudelleennimetty Holden Commodore, mutta konepelti, etusäleikkö ja -puskuri olivat peräisin Holden Statesmanista, myöhemmin Capricesta. Autossa käytetty Opelin kuusisylinterinen 2,6-litrainen rivimoottori toimitettiin Saksasta kokoonpanotehtaalle Australian Elizabethiin.


title: Artifact

text:
Artifact on Valve Corporationin kehittämä digitaalinen keräilykorttipeli.
Peli julkaistiin 28. marraskuuta 2018.


title: Artifact

text: Pelin lore perustuu Dota 2 -pelin universumiin. Monet pelin sankareista ovat Dota 2 -pelin hahmoja.


title: Artifact

text: Pelin kehitys aloitettiin jo 2014 ja se julkistettiin The 2017 International Dota 2 Championships tapahtumassa elokuussa 2017.


title: Artifact

text: Pelin kortit ja sankarit on jaettu neljään eri väriin, punainen, vihreä, musta ja sininen. Tämä mekaniikka vastaan Magicin eriväristä manaa tai muiden pelien hahmoluokkia. Pelissä on julkaisussa 280 eri korttia.


title: Artifact

text: Pelaajan pakkaan valitaan 40 korttia, joista 5 on sankarikortteja. Nämä vastaavat Dota 2:n joukkueen viittä pelaajaa, jotka ohjaavat eri sankareita. Dotan tavoin pelikenttä on jaettu kolmeen kaistaan ("lane"), joille kullekin asetetaan yksi sankari. Jokaisella on kaistalla on 40 osumapisteen torni, jota pelaajan pitää suojella. Jos torni tuhoutuu, se korvautuu Ancient-hahmolla, jonka tuhoaminen voittaa pelin. Jokaisella kaistalla on oma manansa, joka lisääntyy yhdellä joka kierroksella.


title: Artifact

text: Joka kerta pelaajan pelatessa kortin vuoro siirtyy vastustajalle. Kun molemmat ovat lopettaneet korttien pelaamisen, alkaa taisteluosuus, jossa sankarit ja käskyläiset ("creep") ottavat yhteen. Jos kaistalla ei ole vastustajan hahmoja, ne hyökkäävät tornia vastaan. Vihollisen tuhoaminen antaa kultaa, kuten voi käyttää ostosvaiheessa sankarin varustamiseen ase-, panssari- tai lisätarvike-esineillä.


title: Artifact

text: Valve on toiminut pelin kehittämisessä yhteistyössä Magic The Gathering -pelin kehittäjä Richard Garfieldin kanssa.


title: Väinö Ossian Anthoni

text: Väinö Ossian Anthoni (19. helmikuuta 1868 Rauma – 15. maaliskuuta 1933 Toijala) oli suomalainen juristi, joka toimi muun muassa Rauman pormestarina.


title: Väinö Ossian Anthoni

text: Anthoni kirjoitti ylioppilaaksi Hämeenlinnan normaalilyseosta 1887 ja opiskeli oikeustiedettä Helsingin yliopistossa. Hän sai varatuomarin arvon 1894 toimien sen jälkeen Artjärven ja Myrskylän nimismiehenä 1895–1896 sekä Korpilahden nimismiehenä 1896–1904. Seuraavana vuonna hänet nimitettiin Rauman raastuvanoikeuden oikeusneuvosmieheksi. Rauman pormestarina Anthoni toimi 1906–1915, jonka jälkeen hän oli tuomarina Ruoveden tuomiokunnassa 1915–1918 ja Tammelan tuomiokunnassa 1918–1933. Vuonna 1926 hänelle myönnettiin laamannin arvonimi.


title: Väinö Ossian Anthoni

text: Anthonin vanhemmat olivat Rauman kirkkoherra Berndt Johan Anthoni (1833–1905) ja Henrika Eleonora Östman (1837–1892). Hänen veljiään olivat sisällissodan aikana surmattu kihlakunnantuomari Henrik Bernhard Anthoni ja Hämeenlinnan lääninsairaalan alilääkäri Walter Einar Anthoni.


title: Väinö Ossian Anthoni

text: Anthoni avioitui Laelia Sahlbergin (1876–1940) kanssa vuonna 1898. Perheeseen syntyi seitsemän lasta, joista tunnettuja ovat Lentosotakoulun komentajana toiminut kapteeni Armas Anthoni, everstiluutnantti Väino Anthoni sekä Valtiollisen poliisin päällikkönä jatkosodan aikana toiminut Arno Anthoni.


title: Henrik Bernhard Anthoni

text: Henrik Bernhard Anthoni (25. huhtikuuta 1860 Rauma – 23. helmikuuta 1918 Kirkkonummi) oli suomalainen juristi, joka toimi muun muassa oikeuskanslerinviraston kansliapäällikkönä. Hänet surmattiin sisällissodan aikana.


title: Henrik Bernhard Anthoni

text: Anthoni kirjoitti ylioppilaaksi vuonna 1878 ja opiskeli sen jälkeen oikeustiedettä Helsingin yliopistossa saaden varatuomarin arvon 1885. Hän oli aluksi senaatin virkamiehenä, ja toimi vuosina 1893–1904 nykyistä oikeuskanslerinviraston kansliapäällikköä vastaavassa virassa prokuraattorintoimituskunnan sihteerinä. Vuodesta 1904 lähtien Anthoni oli Lohjan kihlakunnantuomarina.


title: Henrik Bernhard Anthoni

text: Anthoni surmattiin sisällissodan aikana helmikuussa 1918 yhdessä poikansa varatuomari Berndt Arnold Anthonin (s. 1887) kanssa. Punaiset vangitsivat heidät Bondarbyn maatilalta, jonka jälkeen miehet ammuttiin matkalla punakaartin esikuntaan Kirkkonummelle. Surmaajat kuuluivat Helsingin punakaartin pataljoonankomentajan Johan Erik Leivon johtamaan ryhmään, jonka jäsenet tuomittiin yhdeksästä Helsingissä ja Länsi-Uudellamaalla tehdystä murhasta. Anthonen murhista epäiltiin Hauhosta otoisin ollutta levyseppää Johan Salomon Keinoa (s. 1897) ja Uno Pääkköstä, jota molemmat saivat kuolemantuomion syyskuussa 1918. Keino kuoli myöhemmin Suomenlinnan vankileirillä, mutta Pääkkösen kohtalosta ei ole tietoa.


title: Henrik Bernhard Anthoni

text: Anthonin vanhemmat olivat Rauman kirkkoherra Berndt Johan Anthoni (1833–1905) ja Henrika Eleonora Östman (1837–1892). Hänen veljiään olivat laamanni Väinö Ossian Anthoni ja Hämeenlinnan lääninsairaalan alilääkäri Walter Einar Anthoni.


title: Henrik Bernhard Anthoni

text: Anthoni avioitui Sigrid Matilda Domanderin kanssa vuonna 1885. Heidän toinen poikansa oli professori Eric Anthoni.


title: Wollerau

text: Wollerau on kunta Sveitsissä Schwyzin kantonissa. Kunnassa on runsaat 7 000 asukasta.


title: Wollerau

text: Wollerau sijaitsee Zürichinjärven etelärannalla ja Sihljoen laaksossa.


title: Wollerau

text: Huvipuistolaitteita valmistavan Intaminin kotipaikka on Wollerau.


title: Wollerau

text: Moottoritie A3 ja SBB:n rautatie Zürichistä Sargansiin kulkevat Wolleraun kautta. SOB:n rautatiet Pfäffikonista ja Wädenswilistä Einsiedelniin ja Arth-Goldauhun kulkevat Wolleraun kautta.


title: Anthoni

text: Anthoni on muun muassa seuraavien henkilöien sukunimi:


title: Yhdessä

text: Yhdessä voi tarkoittaa seuraavia:


title: Kalle Larsson

text: Kalle Larsson (s. 1975) on Tammelan kunnanjohtaja. Tammelan valtuusto valitsi Larssonin tehtävään elokuussa 2014 äänin 23–2. Koulutukseltaan hän on filosofian maisteri ja puoluetaustaltaan kokoomuslainen.


title: Kalle Larsson

text: Ennen Tammelan kunnanjohtajan virkaa Larsson toimi Toivakan kunnanjohtajana. Kunnanjohtajaksi hän siirtyi Varsinais-Suomen erikoissuunnittelijan tehtävästä.


title: Kalle Larsson

text: Larsson harrastaa luontovalokuvausta, liikuntaa ja lukemista. Kielitaidokseen hän ilmoittaa suomen, englannin ja ruotsin.


title: Into the Pitch Black

text: Into the Pitch Black on Mors Subitan kolmas studioalbumi, joka julkaistiin 6. huhtikuuta 2018 levymerkillä Inverse Records.


title: Välimerellinen trooppinen hirmumyrsky

text: Välimerellinen trooppinen hirmumyrsky eli välimerellinen hurrikaani eli medikaani on Välimerellä syntyvä hirmumyrsky, jollaiset ovat kuitenkin alueella suhteellisen harvinaisia. Niitä syntyy, kun meri on poikkeuksellisen lämmin ja pohjoisesta virtaa kylmää ilmaa. Tämä ero synnyttää myrskyn tarvitseman energian.


title: Välimerellinen trooppinen hirmumyrsky

text: Välimeren hirmumyrskyt eivät kuitenkaan kehity yhtä voimakkaiksi kuin hirmumyrskyt muualla, koska merialue on pienempi eikä veden lämpö ole yhtä korkea kuin varsinaisilla hirmumyrskyalueilla.


title: Nurmon lukio

text: Nurmon lukio on Seinäjoella toimiva oppilaitos. Se sijaitsee Nurmon keskustassa. Lukion lisäksi samoissa tiloissa toimii Nurmon yläkoulu.


title: Nurmon lukio

text: Vuoteen 2008 saakka koulutuksen järjestäjänä toimi Nurmon kunta. Vuoden 2009 alusta Seinäjoen kaupunki.


title: Saarenjärvi

text: Saarenjärvi on Kiskonjoen neljä kilometriä pitkä järvimäinen suvanto. Se sijaitsee Salon ja Raaseporin rajalla. Saarenjärven pinta-ala on 79,1 hehtaaria ja se kuuluu Kiskonjoen Natura 2000 -suojelualueeseen.


title: Saarenjärvi

text: Saarenjärven vedenlaatu on ennen järven yläpuolella tyydyttävä ja alapuolella osin tyydyttävä ja osin välttävä. Vesi on sameaa maaperänsaven takia ja vesistöä kuormittaa etenkin maatalous. Ravinnepitoisuuksien vuoksi Saarenjärvi luokitellaan reheväksi tai lievästi reheväksi järveksi. Järven pohja on tiivistä savimaista liejua.


title: Saarenjärvi

text: Saarenjärven pintaa säännöstellään Hamarikosken padolla. Kiskonjokea on perattu ja syvennetty Saarenjärvelle saakka vuonna 1845. Järven pintaa laskettiin 77 senttimetriä 1940-luvulla ja samalla luusuan ja Hamarikosken väliä perattiin yhteensä 440 metriä. Latokartanon mylly lopetti toimintansa 1962, minkä jälkeen Kiskonjoen virtausta vapautettiin ja järven pinta laski 30–50 senttimetriä lisää. Vuosien 2011–2012 välillä Saarenjärven luusuaan rakennettiin pohjapato, jolla on tarkoitus nostaa järven vesimäärää kuivempina aikoina.


title: Saarenjärvi

text: Saarenjärvi on rehevöitymisensä vuoksi se arvokas lintuvesistö. Alueen valtalajeja ovat sinisorsa, telkkä ja haapana. Yleisiä lajeja ovat muun muassa lapasorsa, punasotka, tukkasotka, tavi, silkkiuikku ja nokikana. Saaren järven kalastoon kuuluvat ainakin ahven, särki, hauki, made, sorva, lahna, ruutana ja suutari. Järveen on myös istutettu nieriää ja rapuja. Nisäkkäistä ainakin saukko elää Saarenjärven ympäristössä.


title: Multikloonauskohta

text: Multikloonauskohta eli MCS eli polylinkkeri (engl." Multiple cloning site) "on lyhyt alue DNA:ssa, joka sisältää useita restriktiokohtia eli spesifejä emäsjärjestyksiä, joiden kohdalta DNA:ta pilkkovat restriktioentsyymit voivat katkaista DNA-juosteet. Multikloonauskohdat ovat vektoriplasmidien ominaispiirre. MCS:n restriktiokohdat ovat tyypillisesti uniikkeja ja esiintyvät vain kerran koko plasmidissa. Ne mahdollistavat DNA:n lisäämisen restriktiokohtaan. Multikloonauskohtia on esimerkiksi kloonausvektoreissa, joiden avulla vektorin sisältämää DNA:ta voidaan kloonata, ja ilmentämisvektoreissa, joita käytetään proteiinien tekoon. Ilmentämisvektoreissa MCS sijaitsee promoottorin vieressä.


title: Jarno Vanhanen

text: Jarno Vanhanen (s. 8. helmikuuta 1984) on suomalainen säveltäjä ja muusikko. Jarno aloitti 6-vuotiaana (1990) rumpujen soiton Matti Oilingin johdolla. Pianonsoiton hän aloitti 16-vuotiaana Jussi Törnwallin johdolla. Pian tämän jälkeen hän alkoi kiinnostua myös säveltämisestä. Säveltämisen hän aloitti Vantaan musiikkiopistossa opettajanaan Tuomo Teirilä. Hän opiskeli aktiivisesti säveltämistä vuosien 2000-2010 välisenä aikana mm. Jouni Kaipaisen johdolla. Vuoden 2010 jälkeen hän alkoi kohdistaa mieltään kohti ensimmäistä isoa ponnistusta. Hän aloitti kaksinäytöksisen oopperan sävellystyön. Ooppera jäi keskeneräiseksi tilauksen peruuntumisen johdosta. Tämän seurauksena Jarno ei säveltänyt mitään vuosien 2011-2014 välisenä aikana.


title: Jarno Vanhanen

text: Ensimmäinen sinfonia alkoi kehkeytyä vuoden 2014 lopulla Katajanokalla. Voisi sanoa sinfonian noudattavan perinteitä. Sinfonian varsinainen kirjoitustyö oli nopea, ja ensimmäinen osa valmistuikin kahdessa viikossa, samoin toinen ja kolmas osa. Aiheiden ja teemojen mieltäminen ja löytäminen oli hidasta. Ensimmäinen osa on valoisa ja energinen. Toinen osa on haikea ja ikään kuin jäähyväisten jättö. Finaali alkaa myrskyisästi ja painajaismaisesti, mutta huipentuu lopulta ensimmäisen osan valoisaan teemaan, ja sen myötä sinfonia loppuu valoisan rauhallisesti. Voisi ajatella sinfonian aloittavan uuden ajan ja maailman.


title: Jarno Vanhanen

text: Luonto ja sen tarjoama tunnelma, kuten mystiikka ja sen tuomat kuvitetut maailmat, kiehtovat ja ovat usein aiheina hänen sävellyksissään.


title: Kontekstuaalinen teologia

text: Kontekstuaalinen teologia on käsite, joka tarkoittaa teologian käyttöä jossain kontekstissa. Kontekstuaalisen teologian käsitteen mukaan kaikki teologia on sidoksissa kulttuuriin, aikaan, kieleen ja käytäntöön. Kontekstiaalinen teologia on teologinen poikkitiede, joka yhdistelee eri teologisia oppiaineita ja joskus myös ei-teologisia oppiaineita.


title: Kontekstuaalinen teologia

text: Kontekstuaalisen teologian alahaaroja ovat esimerkiksi kontekstuaalinen eksegetiikka, musta teologia, vapautuksen teologia, feministinen teologia tai poliittinen teologia.


title: Kasper Simontaival

text: Kasper Simontaival (s. 11. tammikuuta 2002 Tampere) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan oikea laitahyökkääjä. Simontaival pelannee lähinnä seuran A-nuorissa. Hän laukoo oikealta.


title: Kasper Simontaival

text: Simontaival on Tapparan oma kasvatti. Hän toimi kaudella 2016–2017 seuran B-nuorten varakapteenina. Simontaival teki C-nuorten SM-karsinnoissa 22 ottelussa tehot 42+20=62, joilla hän voitti sarjan maalipörssin ja sijoittui pistepörssissä toiseksi edellään vain TPS:n Leevi Teissala. Simontaipaleen maalikeskiarvo (1.91) on C-nuorten SM-karsintojen kaikkien aikojen toiseksi kovin. Ainostaan Teemu Pulkkinen on saavuttanut korkeamman maalikeskiarvon (2.36), kun hän teki kaudella 2006–2007 11 ottelussa 26 maalia. Simontaival valittiin kauden päätteeksi C-nuorten SM-sarjan toiseen tähdistökentälliseen.


title: Kasper Simontaival

text: Kaudella 2017–2018 Simontaival oli B-nuorten SM-sarjan pudotuspeleissä Tapparan paras maalintekijä ja hän jakoi joukkueen sisäisen pistepörssin voiton Patrik Puistolan kanssa. Heidän edellään sarjan pistepörssissä oli vain HIFK:n Niklas Nordgren. Simontaival voitti kauden päätteeksi B-nuorten SM-hopeaa.


title: Kasper Simontaival

text: Kesällä 2018 Simontaival nostettiin Tapparan SM-liigajoukkueen harjoitusvahvuuteen. Hän aloitti kauden 2018–2019 seuran A-nuorissa, kunnes Simontaival teki liigadebyyttinsä runkosarjan viidennellä kierroksella 26. syyskuuta 2018 Rauman Lukkoa vastaan. Hänet merkittiin Tapparan nelosketjun oikeaan laitaan Matti Järvisen ja Joona Luodon viereen. Simontaival sai ottelussa jääaikaa 6.12 minuuttia. Hän sai syöttöpisteen Matti Järvisen tekemään maaliin, mutta keräsi ottelusta teholukeman -1. Simontaival toimi myös Tapparan alivoiman sijaiskärsijänä, kun Otso Rantakari sai toisessa erässä 2+10-minuutin rangaistuksen selästä taklaamisesta.


title: Kasper Simontaival

text: Simontaival pelasi alle 18-vuotiaiden Hlinka Gretzky Cupissa vuonna 2018. Hän jakoi seitsemällä syöttöpisteellään koko turnauksen syöttöpörssin voiton Kanadan Ryan Suzukin kanssa sekä voitti Suomen sisäisen pistepörssin. Yhteensä Simontaival on pelannut kymmenen poikien maaottelua.


title: Kasper Simontaival

text: Simontaipaleen isoveljet Matias ja Niklas ovat pelanneet myös jääkiekkoa. Heistä Matias pelaa Mestis-joukkue Lempäälän Kisassa.


title: P-Bentsokinoni

text: p-Bentsokinoni eli 1,4-bentsokinoni (CHO) on kinoneihin kuuluva tyydyttymätön orgaaninen yhdiste. Yhdistettä käytetään orgaanisen kemian synteeseissä ja polymeroitumisenestoaineena.


title: P-Bentsokinoni

text: p-Bentsokinoni on huoneenlämpötilassa kirkkaankeltaista kiteistä ainetta. Yhdisteellä on pistävä kloorinkaltainen haju. p-Bentsokinoni ei liukene veteen, mutta liukenee moniin orgaanisiin liuottimiin esimerkiksi etanoliin, dietyylieetteriin ja asetoniin. Aineen reaktiot ovat tyypillisiä α,β-tyydyttymättömille ketoneille. Sillä tapahtuu muun muassa additioreaktioita karbonyyliryhmään ja konjugaattiadditioita. p-Bentsokinoni on hapetin ja pelkistyy näissä reaktioissa hydrokinoniksi. p-Bentsokinoni on voimakkaasti ärsyttävää ja sille altistumisesta voi seurata yskää, kurkkukipua, hengityksen vaikeutumista, vatsakipuja ja huonovointisuutta.


title: P-Bentsokinoni

text: Ensimmäisen kerran p-bentsokinonia valmistettiin vuonna 1838 hapettamalla kiinihappoa mangaanidioksidilla. Nykyään teollinen valmistus perustuu suurelta osin fenolin hapetukseen. Aikaisemmin myös aniliinin hapetusta on käytetty. Tuote puhdistetaan vesihöyrytislauksella.


title: P-Bentsokinoni

text: p-Bentsokinonista valmistetaan muun muassa hydrokinonia ja väriaineita. Sitä käytetään myös polymeroitumista estävänä aineena, hapettimena orgaanisen kemian synteeseissä, analyyttisessä kemiassa reagenssina ja apuaineena liimoissa.


title: Kaukassalo

text: Kaukassalo eli "Kaukosalo" () on saari Salon kaupungin Särkisalossa. Saari sijaitsee mantereen ja Isoluodon välissä, joihin se on yhdistetty pengerteillä. Kaukassalo on myös Särkisalon maarekisterikylä.


title: Kaukassalo

text: Mantereen ja Kaukassalon välinän kapea salmi on nimeltään Varknansuntti. Salmi on matala ja rehevöitynyt. Laajempi Särkisalonsalmi erottaa Isoluodon Kaukassalosta. Merialueet Krailanselkä ja Finnarinselkä reunustat saarta. Saari on pääasiassa alavaa maata, mutta kaksi korkeaa kalliomuodostumaa, Klintti etelässä ja Pyölinmäki pohjoisessa, murtavat maisemaa.


title: Kaukassalo

text: Pyölinmäellä on muinainen röykkiöhauta. Kaukassalon alkuperäinen kylärakenne on säilynyt ehjänä. Asutusta on syntynyt 1900-luvun alussa myös Isoluodon pengersillan läheisyyteen, jossa ennen on toiminut lossi. Kaukassalossa sijaitsee Salon kaupungin kesävirkistyskeskus Klippula.


title: Urheiluvuosi 1951

text: Urheiluvuosi 1951 käsittelee vuoden 1951 merkittäviä uutisia ja tapahtumia urheilussa.


title: Arctic Nutrition

text: Arctic Nutrition Oy on vuodesta 2015 asti toiminut suomalainen yhtiö. Toiminta on aloitettu vuonna 1997 Ecoway- nimellä.


title: Urheiluvuosi 1953

text: Urheiluvuosi 1953 käsittelee vuoden 1953 merkittäviä uutisia ja tapahtumia urheilussa.


title: Jukka Paastela

text: Jukka Paastela (s. 1946) on Tampereen yliopiston järjestötutkimuksen professori. Hän on toiminut valtio-opin dosenttina yliopiston Johtamiskorkeakoulussa. Hän on julkaissut runsaasti teoksia ja artikkeleita politiikan tutkimuksen alalta, erityisesti sosialistisista suuntauksista, josta hän on julkaissut teoksia neljänkymmenen vuoden ajan 1970-luvulta alkaen.


title: TVN (Korean tasavalta)

text: tvN (Total Variety Network) on eteläkorealainen televisiokanava, joka perustettiin 9. lokakuuta 2006. tvN on CJ E&M:n omistuksessa, kuten muutkin eteläkorealaiset mediatalot.


title: Urheiluvuosi 1955

text: Urheiluvuosi 1955 käsittelee vuoden 1955 merkittäviä uutisia ja tapahtumia urheilussa.


title: Tarrain

text: Tarrain on hissin tärkein turvalaite. Jos hissin nopeus kasvaa liian suureksi, tarrain aktivoituu ja pysäyttää hissin. Yleensä vähintään hissikori tulee varustaa tarraimilla, ja tästä säännöstä on poikettu harvoin. Mikäli hissin vastapainon vapaa putoaminen aiheuttaisi vaaraa, on myös vastapaino varustettava tarraimella. Joissain tapauksissa tarrain saattaa olla yhdistetty nostomekanismiin. Hissin nopeudenrajoitin kytkee tarraimen päälle tunnistaessaan ylinopeuden. Tarrain tarttuu hissin johteeseen ja pysäyttää hissin.


title: Tarrain

text: Nykyaikaisten hissien tarraimet ovat useimmin luisutarraimia. Myös salpatarraimia on käytössä. Luisutarraimen suosio johtuu nykyaikaisten hissien nopeudesta. Luisutarrain mahdollistaa tasaisemman ja pidemmän hidastuksen kuin salpatarrain. Salpatarraimet, jotka ovat kiilatarraimia tai rullatarraimia, pysäyttävät hissikorin hyvin äkillisesti, ja siksi ne soveltuvat vain hitaisiin hisseihin. Tarraimen ohjaus on mekaaninen. Tarraajamekanismi seuraa nopeudenrajoittajan köyden kireyttä, ja liian kireä tai löysä köysi kytkee tarraimen päälle.


title: Tarrain

text: 1800-luvulla teollistuminen oli lisännyt kaivostoimintaa, ja kaivoksissa käytettiin yleisesti hissejä myös henkilöiden kuljetukseen. Hissit olivat alkuun vailla minkäänlaisia turvalaitteita. Hissikoneen käyttäjän vastuulla oli, että hissi pysähtyi oikealle tasolle. Toisinaan hissin köysi katkesi, eikä mikään pysäyttänyt tai hidastanut hissin putoamista ennen hissikuilun pohjaa. Kuolemantapaukset kaivoshisseissä olivatkin yleisiä.


title: Tarrain

text: Englantilainen John Foster julkaisi tammikuussa 1841 kuvauksen keksimästään tarraimeksi tunnistettavasta hissin turvalaitteesta. Fosterin keksimässä turvalaitteessa oli hissikoriin nivelletyt ulokkeet, jotka nostoköyden ja kettinkien kireys piti normaaliasennossa osoittamassa viistoon alaspäin siten, etteivät ne haitanneet hissin kulkua. Jos nostoköysi katkesi, kettingin jännitys kiskaisi kettingin ja köyden alas kääntäen samalla nivelletyt ulokkeet vaakasuoraan asentoon, jolloin ne tarttuivat hissikuilun poikittaisiin tukipalkkeihin ja pysäyttivät hissikorin putoamisen. Näin hissikori putosi enintään kolme jalkaa alaspäin ennen pysähdystä. Fosterin ideoima hissin turvalaite otettiin käyttöön Evenwoodin hiilikaivoksessa.


title: Tarrain

text: Yhdysvalloissa Elisha Otis keksi ja patentoi tarraimen hienostuneemman version, jossa tarrain pysäytti hissin putoamisen hissin johteisiin tehtyjen pykälien avulla. Nostoköyden katkeamisesta johtuva köyden jännityksen katoaminen oli ainoa tarrainta ohjannut signaali. Otis tehosti tarraimen toimintaa jousilla, jotka pakottivat pysäytyskiilat johtimien pykälien väliin. Hissikorin pysähdys oli lähes välitön, ja pudotusmatka oli korkeintaan kahden pykälän välimatka. Otis esitteli keksintöään New Yorkin maailmannäyttelyssä vuonna 1854 nousemalla hissillä korkealle yleisön nähden ja antamalla apulaisen katkaista nostoköyden.


title: Urheiluvuosi 1957

text: Urheiluvuosi 1957 käsittelee vuoden 1957 merkittäviä uutisia ja tapahtumia urheilussa.


title: Tomáš Mertl

text: Tomáš Mertl (s. 11. maaliskuuta 1986 České Budějovice, Tšekkoslovakia) on tšekkiläinen jääkiekkoilija, joka pelaa KHL:n kiinalaisjoukkue Kunlun Red Starissa. Hän on pelipaikaltaan keskushyökkääjä.


title: Tomáš Mertl

text: Mertl on HC České Budějovicen kasvatti. Kaudella 2001–2002 hän voitti seuran B-nuorten sisäisen piste-, maali- ja syöttöpörssin tehoilla 23+24=47. Kaudella 2002–2003 Mertl oli joukkueen paras maalintekijä 25 osumallaan. Hän kävi kauden aikana myös Sveitsissä SC Rheintalin U17-junioreiden vahvuudessa. Kaudella 2003–2004 vain 17-vuotias Mertl debytoi České Budějovicen miesten Extraliga-joukkueessa, jossa hän pelasi kauden aikana yhden runkosarjaottelun. Joukkue putosi kauden päätteeksi 1. česká hokejová ligaan.


title: Tomáš Mertl

text: Mertl jatkoi kaudella 2004–2005 České Budějovicessa, jossa hän teki 1. ligassa 24 runkosarja- ja yhden playoff-ottelussa tehot 5+4=9. NHL:n työsulku toi kuitenkin joukkueeseen mm. Václav Prospalin, Radek Dvořákin, Radek Martínekin, Andrew Ferencen ja Stanislav Neckářin, mikä osaltaan jätti Mertlin pieneen rooliin ja ilman peliaikaa nousukarsintasarjassa. České Budějovicen kausi päättyi 1. ligan mestaruuteen ja sarjanousuun Extraligaan. Mertl vietti kevätkautensa lainalla 2. česká hokejová ligan KLH Jindřichův Hradecissa, jossa joukkueen kausi päättyi sarjanousuun 1. ligaan.


title: Tomáš Mertl

text: Kaudella 2005–2006 Mertl teki České Budějovicessa Extraligassa 23 runkosarjaottelussa yhden maalin ja kymmenessä playoff-ottelussa yhden syöttöpisteen. Hän pelasi suurimman osan kaudestaan lainalla 1. ligan KLH Jindřichův Hradecissa. Kaudesta 2006–2007 Mertl pelasi osan lainalla 1. ligaa SK Horácká Slavia Třebíčissä. Kauden 2007–2008 päätteeksi hän voitti České Budějovicessa Extraligan pronssia. Kauden 2008–2009 lopulla Mertl vahvisti 2. ligan HC Táboria, joiden paras pistemies ja maalintekijä hän oli pudotuspeleissä tehoilla 8+6=14. Joukkueen kausi päättyi sarjanousuun 1. ligaan. Kaudella 2011–2012 Mertl oli European Trophyn alkulohkossa České Budějovicen paras syöttäjä viidellä syöttöpisteellään.


title: Tomáš Mertl

text: Kaudeksi 2013–2014 Extraliga solmi yhteistyösopimuksen Radegast-oluen kanssa, mikä tarkoitti kyseisen olutmerkin myyntioikeutta kaikissa liigan areenoissa. České Budějovice ei kuitenkaan suostunut tähän, sillä Radegastin kilpailija Budweiser Badvar oli seuran suuri sponsori. České Budějovice myi lopulta Extraliga-lisenssinsä HK Hradec Královélle, joka otti käyttöönsä myös Mountfield-nimen. Mertl siirtyi jatkamaan Extraliga-uraansa Hradec Královéen. Hän oli joukkueen paras syöttäjä ja toiseksi paras pistemies Jiří Šimánekin jälkeen tehoilla 14+21=35. Kaudella 2014–2015 Mertl sijoittui tehoilla 24+26=50 koko Extraligan pistepörssissä kolmanneksi edellään vain HC Litvínovin Viktor Hübl ja Martin Ručinský. Hän voitti myös koko liigan ylivoimamaalipörssin 11 osumallaan ja voittomaalipörssin kahdeksalla osumallaan.


title: Tomáš Mertl

text: Mertl siirtyi kaudeksi 2015–2016 vuoden mittaisella sopimuksella KHL:n kroatialaisjoukkue Medveščak Zagrebiin. Hän oli joukkueen paras syöttäjä ja toiseksi paras pistemies maanmiehensä Radek Smoleňákin jälkeen tehoilla 11+21=32, mutta helmikuussa 2016 Medveščak kuitenkin myi Mertlin loppukaudeksi takaisin kotimaahansa HK Hradec Královén riveihin, kun Medveščak oli menettänyt mahdollisuutensa pudotuspeleihin. Mertl palasi joukkueeseen vuoden mittaisella sopimuksella kaudeksi 2016–2017, mutta KHL:n siirtotakarajalla, joulupäivänä 2016 hänet kaupattiin taloudellisista vaikeuksista kärsineestä Medveščakista rahallista korvausta vastaan Salavat Julajev Ufaan.


title: Tomáš Mertl

text: Mertl palasi kaudeksi 2017–2018 kotimaahansa ja siirtyi monivuotisella sopimuksella HC Plzeňin riveihin. Hän teki Extraligan yhden kauden piste-ennätyksensä tehoilla 30+27=57. Mertl voitti koko liigan maalipörssin ja sijoittui pistepörssissä toiseksi edellään vain joukkuetoveri Milan Gulaš. Hän voitti myös Extraligan ylivoimamaalipörssin 15 osumallaan.


title: Tomáš Mertl

text: Kaudeksi 2018–2019 Mertl siirtyi vuoden mittaisella sopimuksella KHL:n kiinalaisjoukkue Kunlun Red Starin riveihin.


title: Tomáš Mertl

text: Mertl edusti Tšekkiä Pyeongchangin olympiakisoissa 2018. Yhteensä hän on pelannut 14 A-maaottelua tehden kaksi syöttöpistettä. Mertl teki A-maajoukkuedebyyttinsä Channel One Cupissa 20. joulukuuta 2014 Sotšissa Suomea vastaan. Hänet merkittiin Tšekin kolmossentteriksi laidoilleen Radek Smoleňák ja Jakub Klepiš.


title: Tomáš Mertl

text: Mertl pelasi myös alle 18-vuotiaiden MM-kilpailuissa vuonna 2004, jolloin hän voitti pronssia. Yhteensä Mertl on pelannut seitsemän nuorten ja kahdeksan poikien maaottelua.


title: Urheiluvuosi 1959

text: Urheiluvuosi 1959 käsittelee vuoden 1959 merkittäviä uutisia ja tapahtumia urheilussa.


title: Urheiluvuosi 1950

text: Urheiluvuosi 1950 käsittelee vuoden 1950 merkittäviä uutisia ja tapahtumia urheilussa.


title: Maio-luokka

text: Maio-luokka oli Portugalin laivaston kahdeksan aluksen muodostama partioveneluokka.


title: Maio-luokka

text: Alukset muistuttivat Ranskan laivaston Le Fougueux -luokan aluksia.


title: Antonio

text: Antonio, Antônio on seuraavien henkilöiden sukunimi:


title: BMW 3-sarja (G20)

text: BMW G20 on BMW 3-sarjan seitsemännen sukupolven malli, jota on valmistettu vuodesta 2018 lähtien. Se korvaa edeltäneen F30-mallin.


title: BMW 3-sarja (G20)

text: BMW G20 esiteltiin sedan-korisena Pariisin autonäyttelyssä syksyllä 2018. Se perustuu samalle CLAR-pohjalevylle kuin esimerkiksi suurempi 5-sarja (G30). Edeltäjäänsä verrattuna malli on kasvanut hieman kokoa, lisäksi tavaratilaa on 36 litraa aiempaa enemmän.


title: Kuka kukin on 1909

text: Kuka kukin on 1909 on vuonna 1908 julkaistu ensimmäinen suomalainen Kuka kukin on  -hakuteos, joka sisältää alanimensä mukaisesti julkisuudessa esiintyvien suomalaisten henkilö- ja elämäkertatietoja.


title: Kuka kukin on 1909

text: Teoksen julkaisi kirjankustantamo Kansa, joskin sivut 211-357 eli henkilöesittelyt M-alkuisista sukunimistä Ö-alkuisiin on painettu Raittiuskansan Kirjapainossa. Teoksen toimittajia ei kerrota eikä avustajia. Henkilöesittelyjen muodon toimitus toteaa olevan vielä epäyhtenäisen ja ettei kaikkien teokseen esille haluttujen kansalaisten tietoja saatu hankittua. Esimerkiksi Juho Kusti Paasikivi ja K. J. Ståhlberg puuttuvat teoksesta.


title: Kuka kukin on 1909

text: Osa kahdelle palstalle painetuista henkilöesittelyistä sisältää valokuvan, esittelyjen pituus vaihtelee muutamasta rivistä lähes sivuun. Ensimmäinen teokseen listattu henkilö on nimimerkki "A-a", kirjailija Alma Suppanen, ja varsinaisesti esitelty henkilö näyttelijä Ida Aalberg eli teoksen mukaan "paroonitar, näyttelijätär Aalberg-Uexkull-Güldenband, Ida Emilia". Vastaavasti, teoksen viimeinen listattu henkilö on Arnold Öhrnberg eli kirjakauppias Arnold Kotkavuori. Varsinaisesti viimeinen esitelty henkilö on virkamies, opettaja ja kirjailija Johannes Öhquist, teoksen mukaan "yliopistonlehtori Öhqvist, Johannes Wilhelm". Kaiken kaikkiaan teoksessa esitellään lähes parituhatta henkilöä (1752 nimeä). Yhdellä sivulla on tyypillisesti esillä viidestä seitsemään henkilöä. Esimerkiksi taiteilija Sigrid Granfeltista (s. 84) kerrotaan molemmat etunimet, syntymäaika ja -paikka sekä vanhemmat viittauksella samalla sivulla esiteltyyn veljeen George Granfeltiin. Myös toinen veli Hjalmar Granfelt todetaan. Sigrid Granfeltin taiteellista toimintaa kuvataan sanomalla, että hän on "erittäinkin eläinmaalauksen alalla työskennellyt".


title: Kuka kukin on 1909

text: Seuraava Kuka kukin on -teos ilmestyi vuonna 1920. Sitä varten vuoden 1909 kirjan toimitus suunnittelee sekä henkilöesittelyjen eli "elämäkerrallisten tiedonantojen" muotoa henkilön sukunimestä puolison ja tämän vanhempien nimiin, samoin kuin julkista huomiota herättävään asemaan joutuneiden henkilöiden ohella katettavaksi tiettyjä muita henkilöitä. Sellaisiksi esitetään senaatin virkamiehet protokollasihteeristä alkaen, keskusvirastojen päälliköt, hovioikeuksien jäsenet, tuomarit, kaupunkien pormestarit, eduskunnan jäsenet, kirjailijat, taiteilijat, sanoma- ja aikakauslehtien päätoimittajat, suurimmat kustantajat, ylempien oppikoulujen johtajat, yliopiston opettajat sekä tiedemiehet.


title: Kuka kukin on 1909

text: Vuonna 1920 julkaistu Aikalaiskirja toteutettiin kuitenkin edeltäjästään riippumattomasti, teos pyrittiin saamaan muita vastaavia "helppokäyttöisemmäksi ja laajemmillekin kansalaispiireille soveliaaksi".


title: Suomusiimalevät

text: Suomusiimalevät on luokka yksisoluisia viherleviä, jonka lajit elävät sekä meri- että makeassa vedessä. Hyvin tutkittuja sukuja ovat muun muassa "Ostreococcus" ja "Micromonas". Suomusiimalevät ovat morfologisesti monipuolisia. Niillä ovat yksinkertaiset, yhden viherhiukkasen ja mitokondrion, sisältävät solurakenteet. Luokan lajien genomit ovat suhteellisesti pieniä verrattuna muihin aitotumaisiin (noin 12 Mbp "Ostreococcusella" ja 21 Mbp "Micromonasalla").


title: Suomusiimalevät

text: Suomusiimalevät ovat "Prasinovirus"-suvun ja Reoviridae-heimon tartunnan alaisena. On arvioitu että noin 2–10 prosenttia "Micromonas pusilla"-populaatiosta kuolee joka päivä virusten takia.


Lentopallon miesten maailmanmestaruuskilpailut 1956 pelattiin Pariisissa, Ranskassa 30. elokuuta – 12. syyskuuta 1956. Mitalit ratkaistiin kymmenen joukkueen jatkosarjassa. Kisoihin osallistui 24 joukkuetta. Maailmanmestaruuden voitti Tšekkoslovakia, hopeaa sai Romania ja pronssille sijoittui Neuvostoliitto.


title: Hurrikaani Dog

text:
Hurrikaani Dog oli voimakas pyörremyrsky, jonka vaikutus tuntui Leewardsaarilla, Kuubassa ja Yhdysvaltain itärannikolla. Se oli 1950 Atlantin hurrikaanikauden voimakkain ja 4. nimetty myrsky.
Tuulen nopeudeksi arveltiin lentokoneista noin 80 m/s, ja myrskyn nostattamat aallot kohosivat yli 30 metriin. Myrsky havaittiin laivasta 20. elokuuta, se saattoi olla sama joka havaittiin Kap Verdellä viikkoa aiemmin, mutta koska väliltä ei ole havaintoja eikä satelliittikuvia vielä ollut, yhteys ei ole varma.


title: Hurrikaani Dog

text: Dog aiheutti suuria tuhoja Antigualla ja Bermudalla.


title: Hurrikaani Dog

text: Kanadassa kaksi venettä, joissa molemmissa oli kuusi miestä, katosi Nova Scotian rannikolla. Myrsky haihtui 17. syyskuuta.


title: Kälviänjoki

text: Kälviänjoki on Keski-Pohjanmaalla sijaitseva joki. Kälviänjoki virtaa Kokkolan kaupungin (entisen Kälviän kunnan) läpi. Kälviänjoki on pituudeltaan noin 28,5 kilometriä. Joen valuma-alue on 324 neliökilometriä. Joki laskee Katajalahteen, josta edelleen Perämereen. Kälviänjoen vesi on tummaa ja hyvin ravinteikasta.


title: Eläinten viestintä

text: Eläinten viestintä on eläinten pyrkimystä viestimällä vaikuttaa viestin vastaanottavien eläinten päätöksentekoon. Viestisignaali voi olla esimerkiksi ääni, värikuvio, asento, liike, sähköpurkaus, kosketus, hajusignaali, tai monen signaalin yhdistelmä.


title: Eläinten viestintä

text: Eläimet viestivät monenlaisista syistä. Moni eläinlaji viestii varoitukseksi, alistumisen osoitukseksi, houkutellakseen parittelukumppania tai ilmoittaakseen reviirinsä omistuksen. Yhteisölliset lajit koordinoivat ryhmän liikkeitä ja osoittavat sosiaalista arvojärjestystään viestimällä. Vanhemmat viestivät kaksisuuntaisesti poikastensa kanssa näitä hoitaessaan. Eläimet osaavat myös hälyttää lajitoverinsa löytäessään ruokaa tai havaitessaan vihollisen. Lepakot ja jotkin muut eläimet käyttävät itse lähettämiään äänisignaaleja suunnistukseen.


title: Eläinten viestintä

text: Eläinten viestintäkykyjä rajoittaa niiden perimä. Esimerkiksi monet hyönteiset pystyvät tuottamaan ja kuulemaan vain tietyn korkuisia ääniä. Joidenkin lajien yksilö erittää vain omanlaistaan tuoksua, jonka perusteella tuoksun vastaanottaja joutuu opettelemaan tunnistamaan yksilön. Jotkin lajit voivat oppia viestimään: esimerkiksi laululinnut voivat oppia lauluja nuorena, ja papukaijat oppivat tuottamaan uudenlaisia viestejä koko ikänsä.